Ключови думи: суецки канал, evergreen, ever given, криза, отзвук\n06 Април 2021, Вторник, 17:32 ч.\nОсем български компании са имали стока в заседналия в Суецкия канал кораб, съобщи адвокат Владимир Владимиров, специалист по морско право\nРискът за спедиторските компании няма да е толкова значителен, колкото ще бъдат търговските загуби за самите собственици на товари. Тази прогноза направи в ефира на Bloomberg TV Bulgaria адвокат Владимир Владимиров, специалист по морско право и член на Българската морска камара.\nТой информира, че осем са българските компании, които са имали товар на Ever Given, като основната част от товарите за България са от Китай и Сингапур - една част от тях са свързани с доставка на електронно оборудване, а друга с доставка на суровини и метали.\n"Ако контейнеровозът реши да обяви обща авария, това означава, че в застраховките ще трябва да участват и собствениците на товари, което ще засегне някои български компании, които имат товари на борда на кораба", посочи Владимиров.\nОт думите му стана ясно, че превозите са организирани от спедиторски компании, но собствеността на товарите е на различни компании, като една част от тях са свързани с леката промишленост, предава investor.bg.\nСпециалистът по морско право обясни, че предстоящите искове и правни последици след Суецката криза биха могли да се разделят в няколко групи.\n„Първата засяга щетите по самия кораб и товар. Втората група искове са свързани с администрацията на Суецкия канал с това как да покрие загубите от затварянето му и от евентуалното административно нарушение, извършено от кораба. Третата група причини са товарите на корабите, които бяха принудени да чакат. Последната група искове са свързани със забавянето на товарите и непреките търговски загуби“, поясни Владимиров.\nТой смята, че загубите на суецката администрация ще надхвърлят 1,5 млрд. щатски долара.\n„Трябва да се добави и възможността за голяма глоба върху собственика на кораба, като в момента все още се води разследване. Допуска се, че причините за засядането на кораба все още се изясняват, но при всички случаи засядането е нанесло щети заради драгирането на канала", отбеляза специалистът по морско право.\nПо думите на адвокат Владимиров забавяне и оскъпяване на доставките са два от резултатите след затварянето на Суецкия канал. „Цената на доставките ще се увеличи неизбежно. Тази част от рисковете няма да бъдат покрити от застраховките. Загубите, свързани с конкретните превози, които са пострадали от задръстването, ще трябва да бъда компенсирани", коментира още той.\nКоя страна ще търси компенсации заради блокирането на морския съд? Кои компании ще ограничат приемането на доставки и как това ще се отрази на производството? Какви искове ще бъдат предявени към застрахователя на Ever Given?\nЗа и против легализирането на марихуаната Проф. Аргирова: Води се страхотна търговска война за ваксините В коя сграда ще заседава 45-ото Народно събрание? Войната наближава? И Великобритания изпрати тежко въоръжен миненосец с ракети в Черно море Митьо Пищова с биволско сърце след Ковид-19


За данъците върху българските пенсии, за помощите над 55 г., за ипотеките и др.\nСъпругът ми навърши 65 години и подаде документи за пенсиониране в Seguridad Social. Служителката му е казала, че ще се пенсионира след 3 месeцa при навършени 65 години и 3 месеца, след като дойде справката от България за трудовия му стаж, които трябва да бъде 35 години и 9 месеца. А той има 35 години и 6 месеца. В този случай, при недостиг на три месеца, ще има ли пенсия или ще трябва да се даде "де алта" и да работи още три месеца? Как да постъпи?\nЗдравейте, адвокат Пощакова!\nБих искала да ви попитам нещо със връзка с помощите над 55 години. Мъжът ми е на 56 г. и работи, но на половин работен ден. След два месеца обаче договорът му свършва. Знаем, че парото му ще бъде на половина. След това обаче ще може ли да кандидатства за помощите над 55 години? И това, че се е осигурявал на половин работен ден, ще повлияе ли върху размера на тази субсидия, ако въобще му я отпуснат?\nРаботя като интерна в една къща от 4 години, но не желаят да ми направят договор и да ми плащат осигуровки. Какво мога да направя? Как да ги принудя? Не искам да остана без работа, но вече съм на възраст, а времето минава и няма да мога да се пенсионирам.\nУважаема адв. Пощакова,\nЧета с интерес статиите и отговорите ви, които „Нова дума“ публикува. Имам следното питане към вас: бях наел един апартамент, договорът беше удължаван общо 5 години, но намерих жилище с по-изгоден наем и реших да напусна. Предупредих хазаина предварително, както пише в контракта, той каза, че няма проблем. Разбрахме се да ми върне фиансата, след като освободя апартамента и той се убеди, че няма някакви щети. В уречения ден дойде, видя, че всичко е наред и обеща да се обади, за да ми върне парите. Вече минаха 3 месеца и това не става. Търсих го няколко пъти, но той се крие или ме лъже – другата седмица, след 3 дни и т.н. Все пак са 800 евро, които не искам да му подарявам. Бил съм изряден платец на наема, покрил съм всички сметки за газ, ток и вода. Ако погледнем реално – дори той има да ми дава пари, защото съм правил подобрения в жилището за собствена сметка. Какво мога да направя, за да си получа фиансата?\nОчаквам отговора ви и благодаря предварително!\nИмам въпрос, на който се надявам да може да ми отговорите. Предстои ми да стана баща. Тъй като приятелката ми не работи легално, мога ли да взема аз отпуск по майчинство или има право само на няколко дни отпуск по бащинство, след като се роди детето?\nОбръщам се към вас с едно питане. Пенсионерка съм в България. Тук работя, като се осигурявам servicio domestico сама. Длъжна ли съм да декларирам пенсията си от България? Прочетох, че тя се води като доходи от втори източник. Какъв е размерът на данъка, с който могат да ми я обложат? А ако не декларирам, какви са санкциите?\nМоят казус е малко сложен, но ако ми дадете съвет, вероятно ще помогнете на много хора, които са изпаднали в подобна ситуация. Имам ипотека от 2007 година. Заемът за апартамента е само на мое име и на мъжа ми. Нямаме поръчители (авали), тъй като минахме през нещо като financiera, която ни уреди парите от банката – 198 000 евро. Само че сега плащаме по около 900 евро на месец ипотека, заради т.нар. clausula suelo. Четох, че много често по съдебен път тази clausula suelo отпадала. Имаме ли шанс, ако заведем дело? Моля, дайте съвет как да постъпим.\nИмам въпрос във връзка с българските шофьорски книжки. Аз карам с такава, откакто живея в Испания (2006 г.). Придобил съм категория С у нас след резиденция. След като вече е в сила новата директива на ЕС, когато изтече срока на валидност на свидетелството ми за управление на МПС, аз трябва да го сменя в страната по постоянно пребиваване (Испания). Затова искам да знам следното: като подам документи за подновяване на книжката тук, ще ми се запазят ли категориите, взети у нас след резиденция?\nОтговорите на адв. Дора Пощакова са публикувани в брой 531 на "Нова дума".


ДЖЪД ЛОУ В ПРЕКРАСНО НАСТРОЕНИЕ, ЧЕРПИ С БИРА\nСнимка: Соня Колтуклиева Джъд Лоу почерпи колегите си в Koha Kafe Bar.\nНай-актуалният британски филмов актьор е преодолял стреса от скандала с американския модел Саманта Бърк, видя човек на Bulgaria News\nЛондон, Соня Колтуклиева | 04.08.2009 15:11\nДо късно снощи Джъд Лоу разпиваше с колеги в Koha Kafe Bar в задния двор между театър "Wyndham`s", където той играе в "Хамлет" и театър " Noel Coward ", в който бившият топмодел Джери Хол се съблича в "Calendar Girls".\nДжъд беше в прекрасно настроение, в което се убедих сама. Той почерпи всички с бира, разказваше забавни истории, но през смях не поиска да отговори защо е привързана дясната му длан. Пред екипа на пиесата той сподели, че Саманта Бърк, с която е имал краткотрайна авантюра по Коледа в Ню Йорк (докато е снимал "Шерлок Холмс" на режисьора Гай Ричи, бивш съпруг на Мадона), го е уверила, че взима контрацептиви. Прочутият актьор настоява\nамериканската моделка да се съгласи на ДНК-тест,\nза да се установи неговото бащинство. Джъд е научил за нейната бременност от официалното изявление на 24-годишната Саманта и писмото на нейните адвокати. Той е говорил само веднъж по телефона с нея след публичното огласяване на вероятността да стане баща за четвърти път, но се ядосва, че искат да го изкарат "лошо момче". Бабата на Саманта обвини актьора, че се е възползвал от едно "младо,невинно и глупаво момиче." Не толкова глупаво, всъщност, щом като веднага ангажира адвокати, които да задължат Джъд по съдебен ред да плаща процент от бъдещите си приходи за отглеждане на "дъщеря си", която трябва да се роди на 6 октомври. След като вдигна страхотна шумотевица и цъфна в таблоидите по цял свят, Саманта помоли да се уважава нейното право на "лично пространство".\nВ началото на аферата 36-годишният Джъд беше видимо изнервен,\nдори се стигна до грозната сцена да зашлеви фотографка на излизане от ресторант в 1 часа през нощта в тузарския квартал "Мейфеър" през миналата седмица.\nСнощи Джъд изглеждаше успокоен и развеселен на фона на уморените си колеги след тежкото представление на "Хамлет". Филмовата звезда ще се превъплъщава в образа на нещастния датски принц в Лондон до 22 август, после заминава с трупата на турне в Дания.\nИстерията около неговото участие в Шекспировата драма продължава вече няколко месеца. Билетите за всички представления се разпродадоха по-бързо, отколкото билетите за 50-те концерта на Майкъл Джаксън в О2Арена. Сутрин, около 11 часа,\nна "Чаринг крос роуд" се заформя опашка от упорити фенове,\nкоито търпеливо чакат някой случайно да си върне ценната хартийка. Ценителите на театралното изкуство намират това за твърде пресилено, още повече, че нищо подобно не се случи при гостуванията в шекспирови пиеси в същия театър на двама безспорно талантливи актьори Джудит Денч и Кенет Брана. Без особено внимание преминава гастролът на холивудската звезда Итън Хоук в чеховата "Вишнева градина" в театър Old Vic.\nБившата приятелка на Джъд Лоу, 27-годишната Сиена Милър, заради която той се разведе със съпругата си Сейди Фрост ( след 7-годишен брак и 3 деца), също ще се изявява на театрална сцена. Тя заминава за Ню Йорк, за да участва в главната роля в бродуейска постановка на "След Мис Юли" на Патрик Марбър.\nTotal SQL time: 0.134 sec


Знаете ли всички разлики между кросоувър и SUV - AУТОМЕДИЯ\nПетър Захариев 13.05.2022 13:09 Прочитания: 20024\nДоста често потребителите, а и самите производителите на автомобили използват взаимозаменяемо термините кросоувър и SUV. Това не е изненадващо, тъй като двата вида превозни средства имат огромен брой прилики. Въпреки това, съществуват и някои разлики, за които сега ще стане дума.\nПърво, нека видим откъде идва понятието „кросоувър“. Това е една от най-новите тенденции в световната автомобилна индустрия, като тези автомобили имат много общи черти с SUV. Те често се описват със съкращения като CUV (Crossover Utility Vehicle), SAV (Превозно средство за спортна активност) и SUV (Sport Utility Vehicle).\nСамият термин „кросоувър” първоначално е измислен, за да може превозното средство да избяга от лошата репутация на старите и много лакоми SUV и пикапи, които имаха гигантски оперативни разходи. В известен смисъл този тип каросерия показва как предимствата на практичен хечбек могат да се използват при по-голям SUV.\nОсновната разлика между автомобилите е как са построени или по просто казано - в шасито. Кросоувърите са по-леки и са базирани на конкретна платформа, като каросерията и останалите компоненти изглеждат така, сякаш са едно цяло. Това осигурява по-добро управление, като олекотена конструкция улеснява маневреността в градски условия.\nОт своя страна SUV-овете са по-тежки, а каросерията им е прикрепена към отделна рама - като камион. С други думи, рамата и каросерията са направени поотделно и са свързани помежду си по време на производствения процес. Този вариант е по-издръжлив и позволява използването на SUV за превоз на по-тежки товари отколкото при кросоувърите.\nТрябва да се отбележи, че броят на традиционните SUV на планетата намалява от година на година. Повечето автомобилни производители сега се фокусират върху кросоувърите, поради факта, че все по-малко хора търсят пълноразмерни „камиони“, които отделят много вредни емисии и са лакоми за гориво. Просто SUV-моделите вече са избор на потребителска група, която използва автомобилите си в тежки пътни и климатични условия, а тя постепенно намалява.\nВъпреки различията си, SUV и кросоувърите имат много общи черти. И двете имат забележимо увеличен просвет, което дава на водачите по-висока гледна точка в сравнение с други превозни средства. И двата автомобила осигуряват достатъчно вътрешно пространство, което ги прави популярен избор за семейства, които искат да избегнат опцията за миниван.\nВ повечето случаи и двете имат голяма товарна площ за транспортиране на полезни товари. размери Създадени да работят предимно на неравни терени, SUV-овете обикновено са по-големи и се класифицират като модели със среден или пълен размер. Изключения обаче са възможни - Suzuki Jimny е пример за това.\nСред предимствата SUV-овете е и тяхната товароносимост. Благодарение на издръжливата рама можете да се тегли ремарке или друго превозно средство. Това е по-трудно или невъзможно за кросоувърите, които обаче са много по-разпространени и са представени в голямо разнообразие от сегменти - от субкомпактни (Nissan Kicks, Skoda Kamiq, Renault Kwid) до пълноразмерни (Volvo XC90, Ford Explorer, VW Touareg).\nAWD или 4WD\nКросоувърите, подобно на автомобилите, предимно са с предно предаване. Това означава, че нямате възможност да отидете на труднодостъпни терени и да се похвалите с възможности за преминаване през пресечена местност. На пазара обаче се предлагат и много модели, които допълнително се предлагат версии със система задвижване на всички колела (All-Wheel Control на Mitsubishi, например). Тези системи осигуряват подобрено сцепление и контрол там, където няма асфалт.\nЗа разлика от тях, всъдеходите са автомобили със задно задвижване с 4WD (раздатъчна кутия и блокировка на задния диференциал) система, която се справя с по-тежък офроуд. Като управляемост обаче SUV-овете са по-малко мобилни и съответно по-неудобни за каране. Те имат по-висок център на тежестта, което води до по-висок риск от преобръщане в завои с висока скорост.\nМалките и средноразмерни кросоувъри се предлагат все по-често с двигатели с турбокомпресор. Да, тези агрегати обикновено имат малък работен обем (1,4-1,6 литра), но благодарение на компресора, предлагат напълно приемливи ускорение и мощност. При повечето модели модификациите с турбокомпресор са по-популярни в сравнение с атмосферните. Освен това, при тях доминират и автоматичните скоростни кутия.\nВ същото време, самото име „SUV” предполага наличието на по-големи двигатели и това е точно така (има и изключения, но те са малко). Затова е напълно приемливи са агрегати като 2,4-литров двигател (Mitsubishi Pajero Sport), 2,8-литров (Toyota Fortuner) и дори 4,6-литров (Toyota LC 200).\nПотребителите често предпочитат дизелови модификации, като това се дължи на по-високия въртящ момент (450-650 Нм), което позволява на шофьора да се чувства по-уверено извън пътя. Минусът на SUV-моделите са повишеният разход на гориво и високите емисии на CO2, като към това може да се добавят по-високите пътен данък и застраховка.\nКросоувърите и SUV-овете са проектирани по такъв начин, че да осигуряват по-високо ниво на безопасност от пътническите модели - както на асфалтов път, така и извън пътя. В допълнение към множеството стандартни функции за безопасност, тези машини разполагат с твърда конструкция и зони на смачкване, които помагат за абсорбирането на енергия в случай на сблъсък с силен удар.\nПреценете сами, шофирането на коя кола е по-вероятно да оцелее при катастрофа - Land Rover или Mini Cooper? Отговорът е очевиден: повече метал - повече защита. Друг момент е, че всъдеходът има голяма вероятност да се преобърне в случай на инцидент, като причината е високият център на тежестта. А ако имате съмнения относно безопасността на избрания SUV или кросоувър, винаги можете да се обърнете към оценките за безопасност на Euro NCAP.\nКомпактните SUV: от най-лошия до най-добрия\nПървите места в тази американска класация са за Volkswagen и Mazda\nПетте най-икономични бензинови SUV на пазара\nРазходът при тези модели варира между 4,8 и 5,2 л/100 км\nТагове: конструкция потребители разлики прилики модели кросоувъри suv\nНено ( преди 4 дни )\nЯ им викам джипки\nАзмурад ( преди 5 дни )\nДо Nawi Ти си ***, колкото си искаш.РАВ4 е класически пример за кросоувър и има общо със СУВ, колкото ти и учебниците. SUV се използва за пръв път от Jeep, преди почти 40 години. Това е било доста преди баща ти да разбере какво *** ще произведе!\nХм ( преди 6 дни )\nРамните джипове вече се броят на пръсти и нямат нищо общо с описаните в статията ментета.\nЕ тогава кажете как се именуват моделите: Audi allroad; Subaru Outback; Volvo Cross country и другите проходими комбита?????\nNawi ( преди 6 дни )\nNai goliamata glupost koiato sam chel do sega....tozi triabva da go pratiat v parvi klas. Za parvi pat dumata SUV se izpozuva pri parvoto pokolenie na Toyota RAF 4 tochno za tova che niama rama kato tejkite jipove.....sram za umnika.....\nМуахахах ( преди 6 дни )\nТотална безмислица,като се има предвид, че е базирана на тотално неразбиране на класификацията на автомобилите!!! Няма как да има разлика между SUV и кросоувър,при условие, че второто е подклас на първото!!! Машините изградени на рама,нямат нищо свързано с Sport Utility Vehicle!!! За тях се използва термина офроудъри или 4х4! Всичко друго си е SUV - crossover SUV, mini SUV, compact SUV, mid-size SUV, full-size SUV, coupe SUV, extended-length SUV ... било то с предно, задно или някакъв вид 4х4\nза ходене по планините им utv\nИма ( преди 1 седмица )\nИмам си един джип Киа Соренто за работа и товарене, ходене на риба, за гъбки, и една Мазда CX-7 заа покоряване на магистрали и далечни дестинации и кеф и съм щастлив. Евтини и здрави.\nяяяя ( преди 1 седмица )\nПълни глупост , сув и шаси\nТози спор ми прилича на онзи каква е разликата между 4WD и AWD. Успокойте се, тези означения не са стандартизирани никъде.


Начало - Медия Център - Новини - КОНСТАНТИН БОЯДЖИЕВ, УПРАВИТЕЛ НА „ГАЛАКСИ ИНВЕСТМЪНТ ГРУП“: ТРЕНДЪТ НА ПОЛОЖИТЕЛНО РАЗВИТИЕ НА СЕКТОР ГРАДСКИ ХОТЕЛИ В СОФИЯ ЩЕ СЕ ЗАПАЗИ\n19 септември 2017, Пловдив\nГ-н Бояджиев, какви са тенденциите при съвременните градски хотели в България и в света, как генерално се променят клиентите и съответно хотелските съоръжения?\nМога смело да заявя, че по отношение на съвременните градски хотели България като материално-техническа база се позиционира във високия сегмент. Има още какво да се желае за нивото на обслужване, но това е комплексно предизвикателство, обусловено от нивото на персонала. Трендът при градските хотели е към повишаване на квалификацията на персонала, а целта – подобряване на услугата и изравняване с най-добрите международни практики и нива. Хотелиерският бизнес в страната все по-често търси начини за въвеждането на съвременни технологии, които да направят процесите по търсене, резервиране и обслужване на гости по-интуитивни и удобни. Пример за такива технологии са въвеждането на умни приложения, виртуална рецепция и смарт инфраструктура в стаите. Клиентите вече са по-информирани, имат лесен достъп до голям обем от информация, имат възможност бързо да получават отзиви и да дават коментари. И всичко това е лесно видимо през социалните мрежи и туристическите платформи. Това ги прави не само активни участници в пазара на хотелиерски услуги, а и основен фактор за неговото съществуване. Хотелиерите от своя страна трябва да имат актуално онлайн присъствие, да търсят\nактивно обратна връзка от клиентите и да следят във всеки момент за тяхната удовлетвореност.\nКакво е състоянието на столичния хотелски пазар в момента и как оценявате тенденциите?\nСтоличният пазар е изключително динамичен през последните 2 години, като доминират участниците с българска собственост и мениджмънт. Въпреки ограничения дял на международните вериги в страната има заявен интерес от тяхна страна за откриване на нови хотели и за брандиране на съществуващи. Това се дължи на ускорението, което получи градският туризъм в София. Освен традиционните бизнес пътувания българската столица набира популярност и като желана дестинация от чужденците за уикенда – кратките туристически посещения (т.нар. city breaks). Катализатор на този процес е експанзията на нискотарифните авиокомпании, които за последните две години увеличиха в пъти полетите си от и до София. Нещо повече – според данните на националната статистика за май две трети от чуждестранните туристи в страната предпочитат луксозни хотели. В хотелите с четири или пет звезди са реализирани 79.7% от общия брой нощувки на чужденци през май.\nОчаквам тенденцията за развитие на хотелиерския бранш да се запази, което ще направи бизнеса по-рентабилен и ще доведе до навлизане на повече международни участници в него.\nМоже ли да припомним участието на "Галакси Инвестмънт Груп" на хотелския пазар в България, направените сделки, инвестиции и планове за развитие? Каква е вашата прогноза за развитието на сектора в близка и средна перспектива? Има ли възможност за навлизане на нови участници на пазара като Hyatt Regency за нови сделки?\n„Галакси Инвестмънт Груп” ООД има дългогодишен опит в привличането на признати световни брандове в туристическия сектор. В нашето портфолио влизат както ваканционните хотели Barcelo Royal Beach и Majestic Beach Resort, така и градските Hilton Sofia и Radisson Blu. След приключване на започнатите реконструкции и реновиране на последния хотел неговото управление ще бъде поето от InterContinental, които влизат за пръв път в България.\nНашата прогноза е, че трендът на положително развитие на сектор градски хотели в София ще се запази. Както споменах, това се дължи, както на подобрения бизнес климат в страната, така и на откриването на нови дестинации от авиокомпании като RyanAir и WizzAir. Председателството на България в ЕС догодина допълнително ще популяризира София като актуална бизнес и туристическа дестинация. През този период София ще бъде посетена от голям брой гости от европейските институции и техните семейства, като в голямата си част това ще бъдат хора, които идват в страната за пръв път. Ако се запази устойчивата тенденция за ръст на заетостта и приходите, през следващите няколко години има възможност за навлизане и на нови участници на пазара на 4- и 5-звездни хотели в София.\nКакви са основните параметри на IHG Sofia и Hilton Sofia като показатели на хотелите? Какъв е техният бизнес сегмент и таргет клиентска група?\nВ хотелиерския бизнес най-важните измерими показатели са заетостта, средната цена и RevPAR (приход от налична стая). Спрямо тези индекси като собственици можем да кажем, че Radisson Blu и Hilton Sofia традиционно заемат челните места в сектор градски хотели в София. Успяваме устойчиво да реализираме ръстове и по трите показателя с всяка следваща година. Целевата клиентска група и на двата хотела е сходна: индивидуалните бизнес гости, корпоративни клиенти, обиколни групи, гости с дългосрочен престой в дестинацията и др.\nМоже ли да уточним спецификите на архитектурно-дизайнерските и функционалните изисквания на веригите IHG и Hilton?\nМеждународните хотелиерски вериги имат изключително ясни изисквания и последователен подход в тяхното прилагане. На първо място е осигуряването на безопасността и сигурността на гостите – това е интегрирано във всяка част на проектите, по които работят. Следващи по важност са високият комфорт на посетителите и оперативната\nорганизация на обектите, така че те да бъдат максимално функционални. Като финален етап всичко изброено се облича в най-съвременните тенденции за дизайн и визия, с поглед към следващите поне 10 години.\nИзточник: Списание "Градът"


Маскиране на автомобила за ремонт | 3М България\nМаскиране на автомобила за ремонт\nСистемите за маскиране на 3M могат да се приложат при всички процеси на насяне на покрития и ремонт - от стандартна маскираща лента до специални приложения и решения.\nВ световен мащаб 3M е един от най-големите и опитни производители на самозалепващи ленти. Маскиращите ленти играят важна роля във всички основни процеси на пребоядисването. Интензивната работа на 3М в областта на научноизследователската и развойна дейност непрекъснато осигурява иновативни продукти за по-сигурни клиентски процеси.\nПримери за иновативни решения са: модерната маскираща лента Soft Edge Foam Masking Tape Plus и Scotch® Transition Tape. Новият дизайн на тези два продукта позволява значително по-меки ръбове и преходи, което значително намалява обработката. Това са само два продукта от портфолиото на 3М, които подобряват процеса на работа в автосервизите.\nОбщо маскиране на автомобила\nПреди ремонт или боядисване на автомобила, частите от него, които няма да се обработват, трябва да бъдат защитени от нежелани повреди, замърсяване или зацапване с боя.\nПрецизната работа от самото начало намалява, или дори елиминира, вероятността от почистване и корекции на по-късен етап.\nВремеемките дейности по маскиране, могат да бъдат сведени до минимум, чрез използване на висококачествени материали и добри техники за нанасяне. Винаги е целесъобразно да се инвестира във висок клас маскиращи ленти, които могат да бъдат премахнати без приплъзване, разрязване или оставяйки остатъци от лепило.\nОсновно, трябва да са подготвени и да се използват следните материали:\nВътрешно защитно покритие за седалките или зоната на краката\nСпециализирани маскиращи ленти като Soft Edge Foam Masking Tape Plus за отвори или фини ленти за ясни линии\nМаскиране на отвори\nЗа бързо и надеждно маскиране на отвори, използвайте 3M Soft Edge Foam Masking Tape Plus - идеално решение за подвижните части на автомобила като врати, капак или капаци на кабината. Нанесете лентата по линията на каросерията без да разтягате и леко натиснете в двете посоки. Размерът е подходящ за всички размери.\nСпециални процеси при маскиране\nЗа маскиране на специални части като дръжки на врати, малки детайли, брони или пластмасови части, е най-добре да се използват специални продукти като ленти за фини линии, каквато е Scotch® Fine Line Tape 471, които позволяват точното следване на контури и ръбове и имат много висока гъвкавост. Използването на специални продукти за специфични приложения спестява време, материали и допълнителна работа за корекции!\nНаръчник стъпка по стъпка - Маскиране при ремонт на автомобили\nВинаги избирайте подходящите лични предпазни средства - очила, ръкавици, антифони и респиратори, съобразно вашата работна среда.\nОбезмаслете повърхността на зоната за ремонт - следвайте препоръките на производителя на боята. Подходящи за тази стъпка са 3M Panel Wipes 34567.\nСтъпка 2 - Полагане на маскиращ филм\nПокрийте целия автомобил, с изключение на частта за поправка, използвайки 3M Маскиращ филм.\nИзползването на 3М Маскиращ филм намалява времето за работа, тъй като позволява покриване на автомобила само от едно лице. Лентата ще прилепне към автомобила, ще защити повърхността от нежелани впръсквания на боя и ще ви осигури визуален контрол, тъй като е прозрачен.\nСтъпка 3 - Подгответе околната зона на репаратурата\nПодгответе по-голямата площ, от която се нуждаете, включително и за маскиране на отвора с ленна 3M Soft Edge Foam / Soft Edge Foam Plus и/или лента за преливки 3M Scotch® Transition Tape, които се нанасят върху линията на каросерията или други движими части за затваряне на пролуките.\nАко работите около гумени части, 3M Lift'n Stick ги предпазва и държи назад,като позволява на боята да стигне под гумените уплътнения и оставя частите с много чист ръб.\nСтъпка 4 - Изрежете и фиксирайте филма\nИзрежете маскиращия филм около зоната за ремонт в подготовка за филера и праймера и фиксирайте филма с 3М маскиращи ленти.\nЗа най-добри резултати използвайте Scotch® лента за преливки върху 3М маскиращата лента, за да позволите плавен преход на праймените ръбове.\nСтъпка 5 - Прикрепете филма към контурите преди основата/прозрачното покритие\nПреди да нанесете основното и прозрачно покритие, порежете допълнително покриващия филм и го прикрепете към маскрираните контур и отвори.\nСтъпка 6 - Следствие - Правилно отстраняване\nПравилно отстраняване на маскиращите продукти\nПремахването на маскираните ленти и филм се прави най-добре, непосредствено след като автомобилът излезе от камерата и е все още топъл.\nВинаги отстранявайте маскиращата лента като я издърпате под прав ъгъл спрямо повърхността. По-тъп или по-остър ъгъл има по-висок риск от оставяне на лепилни остатъци по повърхността.\nИзползването на по-висок клас маскираща лента се изплаща, тъй като те имат по-рядко оставят лепило или ивици - спестявайки ви най-ценното: Работно време!\nЗа да защитите адхезивните свойства на маскиращите продукти, те трябва да бъдат съхранявани правилно - при температура от 20°C, в чисто и сухо помещение, без директна слънчева светлина.\nДобри практики за поставяне на маскиращи ленти:\nИзбягвайте разтеглянето на лентата, особено при приложение в кухини или вдлъбнатини.\nНатиснете здраво ръба на лентата, за да се осигури плътно прилепване към повърхността и да предотвратите появата на зацапани ръбове.\nКак се прави? - Маскиране


София. Не съм адресирал репликата си към никого, защо "Обединени патриоти" се разпознаха в нея. Това каза заместник-председателят на ПГ на "БСП за България" Крум Зарков по време на дебата по промените в Закона за българското гражданство.\n"Излизам на трибуната наймалко да видите, че не съм избягал, но не се опитвайте да ме озаптявате. Репликата, която възпали "Обединени патриоти" беше и най-вероятно продължавате да продавате", каза Зарков.\nОт своя страна Валери Симеонов го призова да говори по начина на водене и заяви, че ще го озапти.\n"Вие може да озаптите, не знам вие никой не може да озаптите. Не ви е това работата", каза Зарков.\nОт своя страна Валери Симеонов му отговори: "Продължавайте в този дух и ще видим дали не мога".\nКрум Зарков също му репликира, че Валери Симеонов не го впечатлява. "Репликата, която считате за наршение, беше най-вероятно продължаваате да продавате паспорти. Не съм я адресирал към никого. Защо "Обединени патриоти" се разпознаха?", попита Зарков.


Летни горещини и днес - живакът скача до 35 градуса - 24chasa.bg\n13.06.2019 07:05; 24 часа онлайн\nЩе бъде слънчево и горещо. В следобедните часове над източните и планинските райони ще има временни увеличения на облачността, но само на отделни места краткотрайно ще превали. Максималните температури ще бъдат 30-35 градуса, предава БТА.\nНад Черноморието ще бъде слънчево, валеж е малко вероятен. Температурата на морската вода ще бъде 23-24 градуса, по-ниска на север от нос Калиакра - около 19 градуса. Над планините също ще бъде слънчево, като максималната температура на височина 1200 м ще бъде около 24 градуса, на 2000 м - около 16 градуса.


Печени круши с бадемова гранола и карамелен сос с канела и кардамон – Кулинарно — в кухнята с Йоана\nЙоана Петрова 3 септември 2018 2 август 2021 3 729 преглеждания2 коментара за Печени круши с бадемова гранола и карамелен сос с канела и кардамон\nЗа десертите в този сезон мога категорично да кажа, че са пълни с плодове. Краят на лятото и началото на есента са един от любимите ми периоди, в които обичам да готвя с тях и да ги смесвам в галет, да ги натрупам богато върху тарт или в пай, или да ги изпека в сладкиш, в който те преобладават за сметка на тестото. Също така, в този сезон категорично мога да кажа, че самите плодове са десерт. Те са достатъчно сладки, но и освежаващи, а понякога може да се допълнят с малко подходящи съставки, които да ги откроят и направят още по-вкусни. Винаги могат да се намерят бързи и не особено ангажиращи решения за десерт, когато той е направен предимно от плодове.\nЕто например, ароматът и сладостта на свежите горски плодове се засилва, когато просто ги залеем със забайон. Ако случиш на твърди праскови, които не са ти вкусни да ядеш натурални, запечи ги с бадемова паста и си гарантирай сладък и сочен десерт. Ябълките също могат да се обогатят по сходен начин, а крушите да станат още по-ароматни.\nАко пък са ти останали по два-три плода от различни видове, към които никой не проявява интерес, защото повърхността им вече е малко сбръчкана, направи ги привлекателни отново, като ги смесиш и запечеш с хрупкав топинг. Трябва да опиташ и тези натурални сладко-кисели ябълки обвити в карамел със солени фъстъци. Знам, че на първо прочитане ще ти се стори странно, но точно в тази вкусова комбинация ще бъде и следващата ми рецепта за плодов десерт.\nЗащото наскоро, от фермерския пазар купих много хубави круши – узрели, но стегнати и много ароматни. Тъй като продължават да зреят бързо на стайна температура и за да не се лишавам с част от тях след няколко дни, ми дойде идеята да ги приготвя на десерт. Така по-голямата част от семейството ще се включи в изяждането им.\nИскаше ми се да ги комбинирам със запечени ядки и карамелен сос, без това да ми отнема много време. Затова използвах бързия и лесен карамелен сос, в който добавих аромати на канела и кардамон (ти може да ги пропуснеш, ако желаеш или да добавиш друго, като звезден анасон или дори кимион).\nКато десерт, в който една от основните съставки е плод, той е лек и свеж. Овесените ядки и бадемите при гранолата ми дават хрупкавост, а карамелът ги обединява и придава завършеност. Ако желаеш още, може да комбинираш с малко разбита сметана или ванилов сладолед.\nСлед като реших, че искам да изпека крушите и да приготвя десерт от тях с ядки и карамелен сос, потърсих други сходни рецепти за още идеи, които бих могла да включа. Така взаимствах идеята за предварителното карамелизиране на крушите в масло от inspiredtaste.net и си припомних съотношението на съставките за приготвяне на гранола в epicurious.com.\nЗа гранола наистина не ти трябва рецепта, защото може да включиш всичко, което обичаш или желаеш в този момент, стига да се спазят пропорциите на сухите и течните съставки, които са 6:1. Към сухите задължително се включват овесени ядки, които да се допълнят с всякакви ядки, семена, зърнени пуканки и флейкс. Към течните се включват мазнина (зехтин, олио, разтопено масло или кокосово масло), подсладител в течна форма (захарен сироп, мед, кленов сироп, агаве или друго) и почти винаги белтък, за да стои гранолата слепена на купчини. Използвах съотношението и минимално съставки, от които да оформя сместа и я изпекох директно в крушите.\nОт сместа за гранола в настоящата рецепта остава известно количество, което може да изпечеш на 150ºC за 15-20 минути или докато всичко се запече добре и придобие златист цвят. Може да я съхраниш в буркан на стайна температура за друг десерт или просто за закуска с кисело мляко.\n100 г златна или тъмна захар демерара\n150 мл животинска сметана, над 30% масленост\n½ чаена лъжица малдонска сол или 1/4 чаена лъжица fleur de sel\n½ чаена лъжица глюкоза (по желание)\n1 ½ чаена лъжица ванилов екстракт\nЗа бадемовата гранола:\n150 г сурови бадеми\n⅓ до ½ настъргано на ситно ренде бобче тонка\n4 средно големи, добре узрели но твърди круши\nпудра захар за поръсване на крушите\nразбита сметана или ванилов сладолед\nизсушени или пресни цветни венчелистчета\nСметаната се изсипва в касерола и към нея се добавят канелата и кардамона. Слагат се на умерен към силен котлон. Когато сметаната заври се отстранява от котлона и се похлупва с капак. Оставя се настрана за 30 минути, за да се инфузират ароматите. Прецежда се.\nМаслото се поставя в касерола с дебело дъно и се загрява на умерен към силен котлон докато се разтопи. Добавят се всички останали съставки без ваниловия екстракт. Разбъркват се докато се смесят и се оставят да заврат. Когато заврат котлонът се намалява до умерен към слаб и карамелът се вари 5 минути като се разбърква от време на време (2-3 пъти за цялото варене са достатъчни). Ако ще се използва глюкоза тя се добавя когато карамелът е готов, но е все още на котлона. Добавя се глюкозата и се разбърква за 3-4 секунди. Отстранява се от котлона и се добавя ваниловият екстракт. Повече за приготвянето на този лесен карамелен сос, може да прочетеш в тази статия.\nПриготвяне на бадемовата гранола\nОвесените ядки, бадемите и настърганата тонка се смесват в купа. Отделно в касерола на умерен към слаб котлон се разтопяват маслото и медът. Охлаждат се леко и се смесват с белтъка, като просто се разбъркват с телена бъркалка или вилица. Течните съставки се изсипват при сухите и всичко се претрива с дланите на ръцете, докато сухите съставки се овлажнят хубаво. Оставя се настрана, докато се подготвят крушите.\nФурната се нагрява на 180ºC с опция долен и горен реотан.\nКрушите се обелват и срязват на две по дължина. Почистват се от семената. Нареждат се със срязаната част нагоре и се поръсват с пудра захар през цедка.\nВ чугунен тиган или друг подходящ за печене във фурна тиган се разтопява маслото на умерен към силен котлон. Крушите се подреждат в тигана със срязаната част надолу и се готвят 5 минути или докато придобият златисто кафяв загар. Обръщат се от другата страна, в тигана се добавя виното и се готви 1 минута. Тиганът се отстранява от котлона. Крушите се покриват хубаво с гранолата. Тиганът се слага на средно ниво в предварително нагрятата фурна и крушите с гранолата се запичат 20 минути. Сервират се в деня на изпичане топли или със стайна температура.\nАранжиране на десерта\nИзпечените круши се сервират с разбита сметана или ванилов сладолед. Поръсват се с карамеления сос и цветни венчелистчета.\nОще рецепти с круши\nЕсента ли почука?\nНа 11 ноември 2018\t Ели каза:\nПривет, Йоана! Много харесвам блога ти и го следя редовно. Всичко, което съм приготвила досега, е обирало овациите на гостите и на мъжа. Горе описаният десерт с круши ужасно ми харесва – елегантен и едновременно с това излъчващ домашен уют. А рецептата за карамеления сос е life changing 🙂 Пожелавам много здраве на теб и семейството ти и да продължаваш да споделяш с нас твоите прекраснотии 🙂\nНа 12 ноември 2018\t Йоана Петрова каза:\nБлагодаря, Ели! Удоволствието е мое. Здраве и радост на теб и твоето семейството!


Цветелина Коилова 30 Nov 2018\nЕдна история може да вдъхнови мнозина. Една среща може да постави началото на нещо грандиозно…\n…Една книга може да преобърне целия ни свят\nЗнаете ли книгата Reinventing Organizations на Фредерик Лалу? Чели ли сте я? Тя е световен феномен. Мнозина дори я определят за най-влиятелната книга от сферата на мениджмънта, която се е появявала през последното десетилетия.\nТази книга е източник на вдъхновение за много мениджъри. Тя ги е накарала не просто да поискат промяна, а реално да я направят. Накара е мнозина мениджъри да станат по-добри и да създават условия, в които организациите им реално да пораснат. Да разцъфнат като красиви пеперуди.\n…Но книгата на Фредерик Лалу е вдъхновител и на едноименната конференция, която тази година се проведе за 3-път в България и за първи път в Пловдив. На 23 и 24 ноември в х-л Империал се състоя Reinventing Organizations 2018: Управленски практики за успех, като Limacon Event Center беше съ-организатор на това мащабно събитие заедно със STOOS Newtork България, а в ролята на водещ влезе нашата прекрасна Валентина Куцева.\nНад 100 мениджъри от цяла България, мнозина HR специалисти и още гости от страната посетиха конференцията в търсене на по-добрите мениджърски практики. Такива, които да приложат още от следващия ден. Такива, които ще направят фирмата им по-добра, по-успешна и по-желана като място за работа. Такива, които да направят компанията лидер в своя бранш.\nВ рамките на 2 дни гостите на конференцията се срещнаха с лектори от България, САЩ, Швейцария, Белгия, Финландия и Англия. Имаха достъп до 9 лекции, 2 уъркшопа, възможност да зададат своите въпроси по време на отворените дискусии, както и да направят ценни нови запознанства. Гостите с VIP билети бяха поканени на гала вечеря, където разговаряха лично с лекторите и се възползваха максимално от техния ценен опит.\nКонференцията беше разделена на 4 панела като обхвана следните теми: Привличане и задържане на таланти, Практики за благосъстояние и ангажираност, Lean култура, Гъвкави организации.\nКАК ДА СЪЗДАДЕМ АНГАЖИРАЩО РАБОТНО МЯСТО, КОЕТО ПРИВЛИЧА И ЗАДЪРЖА ТАЛАНТИ?\nТова беше темата на Пол Хер, първи лектор на конференцията Reinventing Organizations 2018. Пол е известен автор, изследовател и експерт по управление на хората. След задълбочено изследване на социално и неврологично ниво той разкрива „кода“ на мотивацията и го публикува в книгата си „Primal management“.\nПол започна своята презентация с препратки към най-добрия и най-лошия мениджър, които е имал, и накара всички гости да се замислят по темата. Интересно е, че реши да постави начало на цялата конференция именно с упражнение, което не веднъж сме виждали Equinox Partners да правят в началото на своите обучения за успешна комуникация (виж и 8 ключови умения за успешни мениджъри).\nЗащо е важно да опишем качествата на най-лошия си мениджър? За да не бъдем като него, разбира се.\nСпоред изследване на Gallup 75% от хората напускат не заради компанията, а заради мениджъра или прекия си ръководител. За да бъдат нашите служители сред останалите 25%, е важно да изграждаме сигурна работна среда, в която те да се чувстват добре и ангажирани. В изграждането на такава среда ключова роля играят емоциите, защото 80% от решенията, които взимаме са базирани на емоции, а само 20% на рационализма. Включително и на работните ни места.\nИ тук опираме до същинския въпрос: Как мениджърите да активират положителни емоции у служителите си, за да се чувства те по-удовлетворени и щастливи на работа? Тайната за това се крие в т.нар. 5 Drivel Model. Иначе казано в задоволяването на социалните потребности на всеки човек: потребност от изследване и учене на нови неща, от компетентност, от постижения, изграждане на качествени взаимоотношения и от защита. Ако тези потребности, заедно с всички биологични (храна, сън, въздух, защита и репродуктивност) бъдат удовлетворени, сме направили решаваща крачка в създаването на по-ангажирана работна среда. Припомняме ви, че на подобна тема беше и Закуската с Таня Бояджиева преди няколко месеца.\nКАК ДА ПРИВЛЕЧЕМ И ЗАДЪРЖИМ ДИГИТАЛНОТО ПОКОЛЕНИЕ?\nАко методът на Пол е по-широкообхватен, то следващият лектор, Ренета Василева, насочи погледите само и единствено към дигиталното поколение – милениумите, родени между 1980 и 1995. Ренета е бизнес консултант и коуч в областта на развитието на човешките ресурси. От 3 г. е част от международната група OSM International Group.\nЗащо е важно да привлечем дигиталното поколение?\nЗащото до 2020 г. 50% от работната сила в България ще са именно милениуми. В същото време се наблюдава тенденция тези хора да сменят работата си 2 пъти по-често, както и тенденция, че 97% от добрите кадри не търсят работа. А дори да го правят, не е по традиционния начин. Защото, първо, тези хора са в социалните мрежи и ги използват като неизчерпаем източник на информация. И второ, защото парадигмата се обръща: вече не фирмите търсят таланти, а талантите търсят компанията или мениджъра, в който да се припознаят. И тях ги привличат най-вече фактори като: лоялност и прозрачност, споделени ценности, работа в екип, възможности за обучения, интелигентно работно време, качества на лидера, възможности за себеизразяване и др.\nВярно е, че днешното дигитално поколение има различни навици. Някои ги определят като непродуктивни и себеобсебени, но в същото време те са по-адаптивни, по-големи ентусиасти и опортюнисти. Те са хората, които ще изведат вашата компания до следващото технологично ниво и ще въведат технологиите в процесите на работа.\nКАКВА Е ВЪРЗКАТА МЕЖДУ НЕВРОНАУКАТА И АНГАЖИРАНОСТТА НА ХОРАТА?\nДжон Стайфи откри панела Практики за благосъстояние и ангажираност със своята тема Независимост: По-добър начин на живот и работа. Джон е бизнес консултант, коуч, обучител и публичен лектор. През последните 20 години прилага невронауката в коучинга и обучението на хора.\nСпоред него фокусът на невронауката трябва да е върху това да помага хората да станат по-независими и да имат по-добър начин на живот чрез подобряване на продуктивността им у дома и на работа. Едно от най-големите предизвикателства към нашата независимост е връзката ни със средата, която ни заобикаля.\nПо време на презентацията си Джон илюстрира как неправилният мултитаскинг вреди на хората и е основна причина за т.нар. прегряване или бърнаут. Проблем, за който чуваме все по-често в днешно време. Джон обаче успя да илюстрира как можем да сме хем гъвкави, хем многозадачни, хем ефективни.\nКОИ 6 МИТА ЗА АНГАЖИРАНОСТТА НА СЛУЖИТЕЛИТЕ РАЗБИХМЕ НА ПУХ И ПРАХ?\nДебра Кори беше следващият лектор, който посвети презентацията си на темата за ангажираността. Дебра притежава над 30-годишен опит в областта на човешките ресурси. Тя е експерт по комуникация със служителите и управление на възнагражденията. Нейни екипи са спечелили множество награди за свои иновативни решения, а през 2012 г. Дебра е обявена за „Employee Benefits Professional“.\nЕто кои 6 мита за ангажираността на работното място Дебра разби на пух и прах.\nМит 1: Трябва да криете истината, за да „предпазите“ хората.\nМит 2: Трябва да създавате корпоративни (глупави и скучни) ценности.\nМит 3: Трябва да създавате политики, за да „защитите“ компанията от служители, които не следват правилата.\nМит 4: Трябва да давате много парични награди като признание, за да накарате хората да се чувстват значими.\nМит 5: Програмите за придобивки трябва да се съставят само в съответствие с пазарните практики.\nМит 6: Бонусите и програмите за придобивки водят до по-добро представяне от страна на служителите.\nЗащо това са митове? Защото според проучване на Reword Gateway: 72% от хората твърдят, че едно просто „благодаря“ ги кара да се чувстват по-мотивирани и морално подкрепяни. За да научите повече как Reword Gateway правят своите служители по-ангажирани, припомнете си за техния Мост на ангажираността.\nПървият ден от конференцията Reinventing Organizations приключи с уъркшоп LEGO® SERIOUS PLAY® с Николай Тинков. Това е улеснена техника за мислене, комуникация и решаване на проблеми. Тя се основава на обширни изследвания в областта на бизнеса, организационното развитие, психологията и ученето и стъпва на концепцията за „ръчно знание“. Целта на метода LEGO® SERIOUS PLAY® е да създаде смислени срещи, при които участниците са ангажирани 100% от времето и допринасят със 100% от своите прозрения, знания, мнения, идеи и ангажираност.\nLEAN КУЛТУРАТА И КАК СЕ ТРАНСФОРМИРА ЕДНО ПРОИЗВОДСТВЕНО ПРЕДПРИЯТИЯ?\nLean културата беше основна тема по време на третия панел от конференцията. Първи презентатор беше Едвин ван Флиберге, с когото осъществихме видео връзка.\nДопреди две години Едвин е бил главен изпълнителен директор на фабриката за производство на железопътни транспортни средства на Bombardie в Белгия с 900 души. Сега е управител на Глобалната верига за доставки и поръчки на Bombardier Transportation, отговарящ за 15 000 души. За кратко време той успява да трансформира заедно с колегите си нископроизводителната фабрика на железопътни транспортни средства в модерна Lean фабрика със силна култура за сътрудничество. Фабриката се превръща в най-продуктивния обект в семейството на Bombardier.\nПо време на своята презентация Едвин акцентира върху 5 неща, благодарение на които е постигнал успехите си. Фокус върху здравето и сигурността на хората, защото това е най-лесният начин да ги накараме да се чувстват добре. Дефиниране на обща мечта. Даване възможност на хората да допринесат за нея, както и да се включат в изготвянето на цялостна стратегия. Визуализация и споделяне на постигнатите резултати. Празнуване на успеха.\nБЪЛГАРСКИЯТ ПРИМЕР В ИЗГРАЖДАНЕТО НА LEAN КУЛТУРА\nЙордан Ламбрев също сподели своя опит от внедряването на Lean културата, но този път в българска среда. Йордан е управител на най-голямата фабрика за ски в света, разположена в Чепеларе, България, с над 700 човека персонал. След приобщаването на фирмата в структурата на „Амер Спортс Корпорация“, той ръководи трансформацията на фабриката от класическа производствена структура от края на ХХ век в стройна и бързо реагираща организация, способна да отговори на бързо променящото се търсене и нужди на клиентите. В резултат на отличните резултати в началото на 2018 г. фирмата стартира ново производство и наема още около 100 човека за новия продукт високо технологични карбонови шини за велосипеди.\n4-те основни преимущества, които компанията регистрира като lean фабрика, са: елиминиране на загубите, намаляване на разходите, подобряване на ефективността и подобряване на качеството.\nКак се постига това? Чрез много работа, която можем да обобщим в следното изречение. Прилагане на научен подход за обучение и действия чрез ежедневна практика на работното място върху реални бизнес проблеми, като мениджърите са учители и лидери, а първоначално е нужно те самите да бъдат обучени. Повече за работата в Амер Спортс и техните добри практики може да прочетете в Закуската с Йордан Ламбрев.\nLEAN Е ЗА ВСЕКИ. LEAN Е ПРОСТА. ТОВА Е МИСЛЕНЕ В ДВА ЦВЯТА – ЗЕЛЕН И ЧЕРВЕН\nС тази мисъл Реми Борел затвори панела за lean културата у нас и по света.\nРеми е директор на завода на „Шнайдер Електрик България“ в Пловдив. Има богат опит в областта на Supply Chain и Lean, заемал е позиции като консултант, водил е проекти по трансформация и е управлявал големи екипи в организацията. Вълнува се от управление на емоциите и развитие на хората. През последните две години води Лийн Академията на Schneider Electric в България. За него lean е начин на мислене и водещ фактор при създаване на култура на високо представяне.\nКАКВО ПРАВИ ЕДНА КОМПАНИЯ ГЪВКАВА?\nТемата за гъвкавостта беше акцент в последния панел на конференцията. Специално от Финландия да говори по темата пристигна Киммо Туомайнен. Негова тема беше „Лидерството като услуга“.\nКиммо е дигитален треньор по лидерство в компания Vincit. През 2016 г. тя печели титлата „Най-добър европейски работодател на годината” и 3 пъти е избирана за най-добро работно място във Финландия. Киммо играе ключова роля в разработването на уникален лидерски модел, който използва дигиталната LAAS услуга, за да приложи принципите на Vincit на практика. Моделът на ръководство на компанията води до високо ниво на доверие и ангажираност в компанията.\n5-те основни неща, които отличават Vincit от другите фирми, са: основната ú дейност е предоставяне на дигитални услуги, много голяма гъвкавост на управление, отвореност към експерименти, избягване на научкването, холистичен подход към целта.\nКомпанията следва някои основните принципи на управление. Всеки е важен, колкото изпълнителния директор. Всеки може да се свърже с всеки. Вяра в споделеното лидерство. Липса на шефове.\nПо време на своята презентация Киммо представи иновативен HR модел, който разработват във Vincit към момента и който ще функционира като уеб магазин с услуги. През него буквално ще можете да си поръчате „бизнес обяд с изпълнителния директор“ (например).\nИвана Ганчева беше последният лектор на ROconf2018. Нейна тема беше работата в екип, а от презентацията ú запомнихме 2 основни поуки. Те са са:\nПърво, пазете екипите си и не ги разкъсвайте. Ценно е те да са заедно, защото тогава са стабилни и нещата се случват до 60% по-добре.\nВторо, ако екипите останат с едни и същи хора прекалено дълго време, те могат да станат затворени. Тогава, за да „рестартираме“ екипа, неща добавим в него нов член. Това може да се случи чрез наемане на нов човек в компанията, но и чрез движението на хората между различни екипи вътре във фирмата.\nВторият ден от конференцията приключи с уъркшоп на тема: Изкуството на смислените разговори с водещи Биляна Георгиева и Атанас Генков.\nБлагодарим на всички, които дойдоха на конференцията. През 2016 г. казахме, че е време да трансформираме начина, по който работим заедно. През 2017 поставихме въпроса как създаваме ангажираща работна среда с фокус върху решенията, а тази година потърсихме най-успешните управленски практики. Вярваме, че всеки от гостите ни е открил по нещо полезно за своята практика и че вече прави първите крачки към превръщането на неговата фирма в по-добро място за работа.\nБлагодарим и на генералните спонсори на конференцията, без чиято подкрепа тя нямаше да се състои. Това са КЦМ 2000 АД, Liebherr, BTL Industries, Multisport и Lemon Utility.\nСъ-организирането на толкова мащабно събитие беше предизвикателство за нашия екип. Вярваме, че се справихме добре, но ще се радваме на всякаква обратна връзка. Пишете ни и кажете дали присъствахте, харесва ли ви и бихте ли посетили конференцията през 2019-та година.\nВсички нови събития, които организираме, може да следите на сайта на Limacon Event Center. Абонирайте се за нашия имейл бюлетин на welcome@limacon.bg и следете новостите, които публикуваме в социалните мрежи: Facebook, Instagram, LinkedIn. Само така ще се сигурни, че не изпускате нищо ценно.


България | Гласувалите с "да" на референдума стигнаха 60.66% при обработени всички протоколи - Dnevnik.bg\nГласувалите с "да" на референдума стигнаха 60.66% при обработени всички протоколи\n07:37, 28 яну 13 , 11023\n60.66% от участващите в референдума вчера са гласували с "да", сочат данните на Централната избирателна комисия при обработени всички протоколи в районните избирателни комисии, съобщи говорителят на ЦИК Бисер Троянов. Най-много утвърдителни отговори на въпроса "Да се развива ли ядрената енергетика на Република България чрез изграждане на нова ядрена електроцентрала" има в област Плевен, където е Белене - 72.55%.\nГласовете "не" са 37.93%. Недействителните бюлетини са 1.40%.\nКак гласувахте на референдума?\nПуснах невалидна бюлетина\nОт Централната избирателна комисия не се ангажираха с отговор дали избирателната активност е подминала 20%, за да може въпросът на националния референдум да се върне за обсъждане в Народното събрание. Това ще бъде обявено, когато бъдат получени и обработени всички протоколи от районните избирателни комисии. В момента са дошли половината от нужните документи.\nАктивността на референдума е 20.2%\nВ Брюксел "не" победи на референдума\nЦИК пази до последно активността на референдума\n08:57, 15 окт 19 / Свят 1\n07:04, 15 окт 19 / Спорт 76\n00:25, 15 окт 19 / Спорт 74\n09:43, 15 окт 19 / Компании 0\n09:38, 15 окт 19 / Развлечение 1\n09:14, 15 окт 19 / Свят 14\nPetarSt 07:48, 28 яну 13 / Неутрално\nПо - лошото е че хората не гласуваха. Аз лично съм "ЗА" ядрена енергетика, но бих приел да не се строи АЕЦ БЕЛ...\nDeaddark 07:54, 28 яну 13 / Неутрално\nДо коментар [#7] от "PetarSt": То и аз съм за АЕЦ, но да не се занимават крадци като сегашните с проекта. Защ...\nРейтинг: 2173 07:42, 28 яну 13 Неутрално\n[quote#65:"deaddark"]След като гласувах се наложи да изчакам половин час отвън - наминаха да гласуват около 25 пенсионери и само двама млади, които водеха родителите си. Да не се учудите ако са гласували повече за "ДА". [/quote]\nТова под друга статия, но се оказах прав, за мое съжаление.\n75 91 Коментарът е обиден или неуместен\nРейтинг: 5129 07:43, 28 яну 13 Неутрално\nМного от хората наказаха Бойко за отношението му към референдума и демокрацията !\n122 119 Коментарът е обиден или неуместен\nРейтинг: 5129 07:44, 28 яну 13 Неутрално\nтолкова по-зле за младите !\n58 81 Коментарът е обиден или неуместен\nРейтинг: 2173 07:46, 28 яну 13 Неутрално\nОколо 1 355 000 гласуващи и да са само 20% - е вече е прекалено. то излиза че близо 7 милиона имат право да гласуват, кви с тея стъкмистики?!\nРейтинг: 531 07:48, 28 яну 13 Неутрално\n... И процентите минаха 100%...\nРейтинг: 3496 07:48, 28 яну 13 Неутрално\nДо коментар [#4] от "deaddark": Право да гласуват имат 6945120 души, така че е много близо до седем милиона.\nРейтинг: 479 07:48, 28 яну 13 Неутрално\nПо - лошото е че хората не гласуваха. Аз лично съм "ЗА" ядрена енергетика, но бих приел да не се строи АЕЦ БЕЛЕНЕ ако това бе волята на народа. За жалост той не се потруди да отиде до урните. И сега започва старата песен на нов глас. Представители от всички партии ще почнат да казват "ние победихме", а истината е че загубиха всички. Такъв звучен шамар към политическата система те не бяха очаквали. Хората просто са станали апатични, а по - този начин България никога няма да излезе от блатото в което ни натикаха всички правителства от годините на прехода. За жалост.\nРейтинг: 2173 07:52, 28 яну 13 Неутрално\nС 120-годишните и зомбитата - да, иначе по-малко сме - просто ни раздуват бройката, за да "усвояват" повече субсидии от ЕС.\nРейтинг: 2173 07:54, 28 яну 13 Неутрално\nДо коментар [#7] от "PetarSt":\nТо и аз съм за АЕЦ, но да не се занимават крадци като сегашните с проекта. Защото ни АЕЦ, ни пари - само дълг ще остане след тях.\n08:01, 28 яну 13\nРейтинг: 479 08:07, 28 яну 13 Весело\n"От Централната избирателна комисия не се ангажираха с отговор дали избирателната активност е подминала 20%"\nИзчакват да им подскажат отгоре\nРейтинг: 1273 08:09, 28 яну 13 Неутрално\nБойко да се радва, че не сме Швейцария на Балканите, щото там на референдум, ако гласуват дори трима, става това, за което са гласували поне двама от тримата.\nРейтинг: 897 08:11, 28 яну 13 Любопитно\nОт цялата работа ефекта е един - 16млн. похарчени за наша сметка\nРейтинг: 479 08:15, 28 яну 13 Неутрално\nИ. Аз това забелязах, че по улиците и заведенията бе пълно с добре облечени пенсионери. И вместо да хулим, трябва да взимаме пример от тях. И те са част от страната ни и те имат право на глас\nРейтинг: 4942 08:15, 28 яну 13 Неутрално\n"60.66% от участващите в референдума вчера са гласували с "да"...\n...Гласовете "не" са 37.93%.\nНедействителните бюлетини са 1.40%."\nСъбираме 60.66 + 37.93 + 1.40 = 99.99 %\nРейтинг: 897 08:17, 28 яну 13 Весело\n[quote#15:"Hawaii"]Събираме 60.66 + 37.93 + 1.40 = 99.99 % [/quote]\n0.01% статистическа грешка\nРейтинг: 583 08:19, 28 яну 13 Неутрално\nОчакването, ми е задоволено. Резултата е РЕАЛЕН в общи линии.\nТова са всички зарове, с които "демокрацията" на нови и стари разчита. БОЙКОТА Е ИСТИНСКА БЪЛГАРИЯ!\nРейтинг: 374 08:20, 28 яну 13 Неутрално\n[quote#6:"dogwoman"]Право да гласуват имат 6945120 души, така че е много близо до седем милиона. [/quote]\nПри население '7 500 000, хората над 18 години да са '6 945 120\nт.е. 7% са до 18 г. - не ми се вярва.\nСпоред мен до 18 г. са 20%.\nТова '6 945 120 издиша.\nРейтинг: 2041 08:20, 28 яну 13 Неутрално\nТова число е заради изборите, където на статуквото е удобно тя да е възможно най-голяма. Седем милиона над 18 годишни, т.е. България според престъпниците във властта, т.е. всички - и управляващи, и опозиция, България излиза над 9 милиона...\nРейтинг: 941 08:23, 28 яну 13 Неутрално\nПрестанете да обвинявате хората, които не са гласували. По-добре да се замислят БСП, които се увличат по проблеми, жизнено важни само за тях. Като са вземали подкупите, да са мислили дали България има едни излишни 10 милиарда. Сега да направят и референдум за червените прашки, пак ще получат толкоз гласоподаватели.\nРейтинг: 3608 08:24, 28 яну 13 Неутрално\nОт референдума се разбра,че въпреки ожесточената агитация на комунетата,въпреки хвърлените пари за клипове пи ТВ и платени драскачи по форумите,въпреки мобилизацията на електората си на 100% с ДА гласуваха едва 800 човека, част от които и атакисти.\nТова е и потенциала им и за парламентарните избори колкото и да се напъват и манипулират се видя,че БЪЛГАРИЯ вече не вярва на крадци и мошеници и червени мафиоти.\nТръбенето,че ГЕРБ и лично Борисов били губещите от референдума е предизвикано от страха който ги обзе виждайки резултата от политиката си и че в следващия парламент мнозинство съставено от тях си остава една химера.\nНарода ни винаги е бил мъдър колкото и някои искат да изопачат този факт и за пореден път показа на комунистите/социалисти че не са желани и ще бъдат вечната опозиция.\nРейтинг: 838 08:26, 28 яну 13 Весело\n[quote#21:"Friend"]Това е и потенциала им и за парламентарните избори [/quote]\nТова ще го разберем в нощта на парламентарните избори..... не по рано...\nРейтинг: 217 08:26, 28 яну 13 Любопитно\n7 млн имат право на глас, защото е пълно с мъртъвци и повтарящи се имена. Не е ясно какво са направили "организаторите", но ме съмнява дори с хората в чужбина, да достигнат този брой. Пък и в чужбина общо гласувалите немогат едно градче да оформят :д\nРейтинг: 374 08:28, 28 яну 13 Неутрално\n'6 000 000 мисля за реално.\nРейтинг: 1090 08:29, 28 яну 13 Неутрално\nРейтинг: 479 08:30, 28 яну 13 Неутрално\nТе го наказват и защото много вярват още в червената идея, след като онзимазния постоянно лъже и надъхва обществото срещу ГГЕРБ, като излага накакви измислени статистики, които хората дори и не разбират. Гответе се за ново правителство и тогава ще видим как страната ни ще поеме по пътя на Гърция.\nРейтинг: 636 08:30, 28 яну 13 Неутрално\nЗа жалост, българският народ отново показа, че няма гражданска позиция, че гражданското общество в България е още в зародиш!\nЕдинствено инцидентни екопротести и тук таме някоя слабичка стачка!\nПовечето от българите, както и доста от моите познати и приятели казаха:\nТова не ме интересува, ще ми бръкнат в джоба, икономиката и развитието на страната не са моя грижа.\nТе са съгласни да ядат боб от Китай, домати от Гърция и Турция, картофи от Полша и Холандия, лук от Египет, но стига това да не се отразява на собственото им благосъстояние.\nРазвитието на държавата, икономиката и обществото не са нито тяхна грижа,, нито приоритет!\nЕто за това си избираме и такива управници - те нека си крадат, ама и аз да си покрадвам и да има за пиячка и кльопачка!\nТа и за референдума - показването на гражданска позиция от гражданите се отлага - неизвестно за кога, каквото и да дрънкат политиците!\nРейтинг: 583 08:31, 28 яну 13 Неутрално\nБраво, резултата е нагласен, за да не се излагат.\nУлиците бяха празни, които са ходили да гласуват казват, 10-11-13 часа, пред урните е нямало никакви хора.\nБТВ, показа в 18:40 Борисов отива да гласува. Вика, моля направете ми място, не се блъскайте и камерата полека лека показа в кои се е блъскал. ПРЕД НЕГО БЕШЕ ДЯНКОВ И ДРУГИ МИНИСТРИ. Голям резил.\nРейтинг: 4057 08:31, 28 яну 13 Неутрално\n[quote#21:"Friend"]с ДА гласуваха едва 800 човека, част от които и атакисти[/quote]\nВолен твърси, че половината (400 хиляди глави).\nПредстоят интересни размени на реплики с ключовия партньор от национал-социалистическия блок.\nРейтинг: 479 08:32, 28 яну 13 Неутрално\nВижте какво е казал Б. Борисов по въпроса. Какво бе мнението му преди 2 години? http://www.youtube.com/watch?feature=player_detailpage&v=QSE2grkfYOk#t=7s\nРейтинг: 3608 08:34, 28 яну 13 Неутрално\nгрешка 800 ХИЛЯДИ сега го видях сори\nРейтинг: 479 08:36, 28 яну 13 Неутрално\nхубаво е да се говори за бараБОЙКО в минало време\nРейтинг: 816 08:36, 28 яну 13 Неутрално\nИма теми за референдум, които интересуват българския народ и хората биха гласували искрено и без задръжки. Този референдум е тотален провал за неговите вдъхновители. Очевидно народът вече е достатъчно съзрял, за да отхвърля налаганите от политиците безмислици.\nРейтинг: 688 08:37, 28 яну 13 Неутрално\nЗадачата да се изкара общия брой гласували под 20 процента е в действие. Не знам какво им пречи показвайки междинните резултати за и против да споменават и активноста. Това са три числа...\nРейтинг: 1470 08:41, 28 яну 13 Неутрално\n[quote#2:"КМЕТ В СЯНКА"]Много от хората наказаха Бойко за отношението му към референдума и демокрацията ! [/quote]\nБойко, мой човек, ще си вземе милионите и ще се изнесе в слънчева Флорида, а тези дето го били "наказали" ще останат тук в ядрената кочина която сами са сътворили за себе си.\nРейтинг: 4057 08:42, 28 яну 13 Неутрално\n[quote#31:"Friend"]грешка 800 ХИЛЯДИ сега го видях сори[/quote]\nДа де, и аз точно това разбрах, и в този дух ми е коментарът.\nРейтинг: 1227 08:44, 28 яну 13 Любопитно\nИнтересно ми е, как е гласувал електоратът на ДПС, щото те винаги са активни и ходят да гласуват под строй! В същото време въпросът на референдума изисква техническа и икономическа компетенция, за да кажеш "ДА" или "НЕ". Мисля, че болшинството от членовете на ДПС, както и болшинството българи над 60 години и членовете на БСП са гласували по указание "отгоре"! Сега, тези хора трябва да бъдат много щастливи, след като ни нахлузиха тези ЯДРЕНИ ЦЪРВУЛИ!!!!!\nРейтинг: 1301 08:45, 28 яну 13 Неутрално\nОт гласувалите в София, 58% са студенти Това е голям успех,голям )\nРейтинг: 897 08:45, 28 яну 13 Любопитно\n[quote#7:"PetarSt"]Хората просто са станали апатични, а по - този начин България никога няма да излезе от блатото[/quote]\nХората са апатични към онези във вертепа наречен "народно събрание" - нито вече е народно, нито събрание. Баба ми и дядо ми ми казаха, че няма да гласуват, защото от целия референдум е станало ясно едно - НЯКОЙ ЛЪЖЕ! Едни казват скъпо е, другите евтино, а даже вчера стана ясно че и безплатно щяло да бъде! ХЕХЕХЕ!\nХората са апатични към многословието, комбинирано с празнословие от политиците. Стана им ясно, че малките неща са важни за тях! Дай да видим ако има референдум за нови ски писти в Банско или за строителството по морето, колко хора ще излязат да гласуват!\nХората са апатични, защото след 25 години "преход" (към мизерията) им станя ясно, че не могат да променят вихрушката по върховете, поне не и с тези закони за избор на "народни представители"\nЗатова са апатични хората, защото им писна да бъдал лъгани, крадени и унижавани! Затова и бе театрото срещу Доган, затова бе и активността от 20%\nРейтинг: 426 08:46, 28 яну 13 Неутрално\nДосега в анкетата на Дневник са гласували 500 души, като едва 19% са с отговор "Да." По всичко личи, че този сайт е територия предимно на мислещите.\nРейтинг: 897 08:47, 28 яну 13 Весело\nДо коментар [#38] от "xalikarans":\n[quote#38:"xalikarans"]От гласувалите в София, 58% са студентиТова е голям успех,голям) [/quote]\nЯвно секциите са били по кръчмите\nРейтинг: 1470 08:47, 28 яну 13 Неутрално\n[quote#3:"КМЕТ В СЯНКА"]толкова по-зле за младите ! [/quote]\nТолкова по-зле за старите, че вместо да си гледат пенсийката и внуците са се повлекли по акъла на една столетна лъжкиня. Ако държиш на децата и внуците си, в залеза на живота си, ще оставиш младите да решават как да живеят. За какво им е АЕЦ, която ще е готова най-рано след 10 години, на 60-70 годишните ? Ще ги топли в Орландовци ? Мисъл за младите ? Не, чудовищно зомбиране, простотия, злоба, тъпотия и фанатизъм.\nСега няма да слушаме повече оплаквания за пенсийките.\nРейтинг: 3608 08:48, 28 яну 13 Неутрално\nДа интересно ще бъде как ще си делят тия гласове. по равно или по братски\nХубавото е че се видя че Синята коалиция която единствено и последователно агитираха за НЕ има потенциал.\n08:50, 28 яну 13\nРейтинг: 740 08:51, 28 яну 13 Неутрално\n[quote#20:"gianni"]Престанете да обвинявате хората, които не са гласували. По-добре да се замислят БСП, които се увличат по проблеми...[/quote]\nНегласувалите имат право да не гласуват и никой не трябва да ги обвинява. Но съответно негласувайки, и те нямат право после да недоволстват. Защото сега въпроса ще се преразглежда в парламента. В тоя Белене ще бъде отхвърлено отново, но понеже въпроса остана на практика нерешен, всеки следващ парламент може да го размрази. После накой по-следващ отново да го замрази. Резултата от това ще са още пропилени милиарди, и съответно по-ниски пенсии, по-лошо здравеопазване и пр. - от което негласувалите вчера безспорно ще са недоволни. Но могат да се сърдят само на себе си, защото пропуснаха шанса си на цялата работа веднъж и завинаги да се сложи точка.\nНегласуването не е позиция.\nРейтинг: 1227 08:53, 28 яну 13 Разстроено\nНахлузвайки си тези ЯДРЕНИ ЦЪРВУЛИ, народът не разбра, че стана по-бос и по-гладен отколкото преди, защото цената няма кой да я плати, освен НЕГО!!!!! Честито на печелившите и дупе да им е яко!\nРейтинг: 1002 08:53, 28 яну 13 Весело\nМдааааа, за да е съвсем точен сборът, при милион и четиристотин хиляди гласували , точността на данните в проценти трябва да е поне до шестия знак след точката- примерно : с Да 60.661234 %, с Не 37.934567%, Невалидни - 1.404199%. Доста сложно и безсмислено.\nНо такива неща не се учат в милиционерското училище...\nА инак - един нормален референдум, проведен съобразно закона, валиден. Активността, участието на гражданите, е пропорционална на наличието на гражданско общество в страната. Основни особености на референдума - за първи път в историята на страната правителството й е на губеща и противоположна позиция от преобладаващото мнение на своите граждани и второ- за първи път в политическата си кариера Тиквоний губи избори, при това пет месеца преди парламентарни.\nРейтинг: 3911 08:53, 28 яну 13 Неутрално\n[quote#4:"deaddark"]Около 1 355 000 гласуващи и да са само 20% - е вече е прекалено. то излиза че близо 7 милиона имат право да гласуват, кви с тея стъкмистики?! [/quote]Прави разлика между "имащи право на глас" каквито са всички български граждани ,навършили 18 години и "постоянно живеещи в България" ,защото 1-2 милиона български граждани живеят извън България,но имат всички избирателни права,с изключение,че не могат да гласуват на местни избори.Аз например имам 8 роднини в Италия,все български граждани,но неживеещи за постоянно в България.Те присъстват в списъците с избиратели-имат това право по конституция..\nРейтинг: 4057 08:53, 28 яну 13 Неутрално\n[quote#43:"Friend"]Хубавото е че се видя че Синята коалиция която единствено и последователно агитираха за НЕ има потенциал.[/quote]\nА Боко, който се опита да се присламчи към НЕ-то в 12 без 5, след като КАТЕГОРИЧНО щеше да строи Белене, избяга като плъх от пресконференцията...\nРейтинг: 688 08:53, 28 яну 13 Неутрално\n[quote#37:"Дедо Либен"]Интересно ми е, как е гласувал електоратът на ДПС, щото те винаги са активни и ходят да гласуват под строй! [/quote]\nТози референдум бе "свободен" от турци и цигани. Първите не получиха указания отгоре е вторите не получиха пари.\nТова прави още по сладка победата на БСП защото това са гласовете на българите, без примеси.\nРейтинг: 1059 08:56, 28 яну 13 Неутрално\nне мога да разбера какво реват вси4ки- народът имаше право да каже какво мисли- каза. Аз макар 4е съм против Белене, не отидох да гласувам, просто цялата история беше един голям фалш. Нямаше как да гласувам при положение 4е 3 дни преди Референдума, по националната телевизия едната страна казва 4е ше струва 5 милиарда макс, а другата - 11 милиарда, като и 2-те страни размахват някакви уж официални "документи и оценки".\nВси4ки лъгаха най безсрамно, как да у4аствам в този фалш?\nРейтинг: 374 08:56, 28 яну 13 Неутрално\nДо коментар [#43] от "Friend":\n[quote#43:"Friend"]Хубавото е че се видя че Синята коалиция която единствено и последователно агитираха за НЕ има потенциал. [/quote]\nСтрашен потенциал – 40 000 гласа.\nРейтинг: 688 08:58, 28 яну 13 Неутрално\n[quote#50:"rusamanova"]Това прави още по сладка победата на БСП защото това са гласовете на българите, без примеси.[/quote]\nЕ, ти на това победа ли му викаш?\nРейтинг: 1470 08:58, 28 яну 13 Неутрално\n[quote#7:"PetarSt"]По - лошото е че хората не гласуваха. Аз лично съм "ЗА" ядрена енергетика, но бих приел да не се строи АЕЦ БЕЛЕНЕ ако това бе волята на народа.[/quote]\nЗа първи път отказа от гласуване беше правилната тактика. Тези които не гласувахме искахме да използваме възможността която ни дава закона за референдумите: ако избирателната активност беше например 19,9 % въпроса отиваше в кофата за боклук - лесно и елегантно с най-малко рискове. И можеше много лесно да успеем. Тези които се изръсиха да гласуват с НЕ под влияние на мургавото драгалевско чучело и на Мавтинчо Димитуов постигнаха само това, че дадоха още един шанс на комунистите.\nМислете, струвайте, догато драгалевския мангал е в политиката в България дясно няма да има, а комунистите ще си постигат целите. Не знам дали има по-злокобна личност в България.\nРейтинг: 3911 08:59, 28 яну 13 Неутрално\nДо коментар [#21] от "Friend":\n[quote#21:"Friend"]Народа ни винаги е бил мъдър[/quote]Не съм съгласен напълно.2001-ва много хора гласуваха за един човек,паднал от небето.Тогава към 2000000 гласуваха за него.Тогава изборите бяха наречени "преброяване на глупаците в България" .За 10 години все пак броят им от 2000000 спадна до 800000,така,че имаме напредък.Може би България я чакат по-добри дни-все повече българи се замислят,преди да пуснат гласа си.\nРейтинг: 3911 09:00, 28 яну 13 Неутрално\n[quote#21:"Friend"] с ДА гласуваха едва 800 човека, част от които и атакисти.\nТова е и потенциала им и за парламентарните избори колкото и да се напъват и манипулират[/quote]Забравяш едни традиционни социалисти ,които на тези избори не гласуваха-циганските махали.Пропускаш ДПС също така...\nРейтинг: 1470 09:00, 28 яну 13 Неутрално\n[quote#12:"442"]Бойко да се радва, че не сме Швейцария на Балканите, щото там на референдум, ако гласуват дори трима, става това, за което са гласували поне двама от тримата. [/quote]\nАко бяхме Швейцария и имахме нормален закон, щяхме да се стоварим на референдума и вие щяхте да си останете с вашите 12 % защото толкова са привържениците на АЕЦ в БЪлгария.\nРейтинг: 3608 09:05, 28 яну 13 Неутрално\n[quote#56:"yanne"]Забравяш едни традиционни социалисти ,които на тези избори не гласуваха-циганските махали.[/quote]\nПри голям процент гласуващи,ромските гласове се елиминират и даже процента за социалистите ще намалее.\nРейтинг: 1002 09:08, 28 яну 13 Неутрално\n[quote#13:"madagaskar"]От цялата работа ефекта е един - 16млн. похарчени за наша сметка [/quote]\nМдааааа, дребен харч, за да се приложи пряката демокрация. Първо:правителството ни харчи по 80 млн.бюджетни пари/ден. ,често и за нещица като полети на бистришки тигри и етрополски мечки да си ритнат мачлето на другия край на страната, и второ- примерно само от това, че правителството ни не пожела три години и половина/1100 дни/ да монтира измервателни прибори в Лукойл, дневните загуби за страната са 2-3млн, от това, че не спря контрабандата с цигарите на шефа- губи по 5-6млн дневно, от ортаците на Мишо Бирата- по милион -два дневно.\nРейтинг: 688 09:15, 28 яну 13 Неутрално\n[quote#53:"gibi"]Е, ти на това победа ли му викаш? [/quote]\nАко това не е победа 40те процента на боко сигурно е олимпииски медал.\nРейтинг: 426 09:18, 28 яну 13 Неутрално\nЧрез резултатите от допитването инициаторът БСП получи горе-долу представа какъв й е електоратът.Защото да гласуват с "да",излязоха по-скоро симпатизантите на тази партия!\nРейтинг: 688 09:25, 28 яну 13 Весело\n[quote#61:"milena_82"]Чрез резултатите от допитването инициаторът БСП получи горе-долу представа какъв й е електоратът.[/quote]\nАко е така направи си сметка че през юли този резултат може само да се увеличи. Направи си сметка колко може да се увеличи гербераския глас и ще ти стане ясен крайния резултат. Елементарно.\nРейтинг: 374 09:32, 28 яну 13 Разстроено\nДобрата новина е, че БСП наистина си отива. Лошата е малкият брой гласували. При демократичната форма на управление решава мнозинството, а това в България се оказва една инертна маса, оскотяла от чудовищна мизерия, денонощно облъчвана с чалга, която продава гласа (и живота) си за едно кюфте...\nРейтинг: 3608 09:33, 28 яну 13 Неутрално\nДо коментар [#60] от "rusamanova":\nСега всички искат да се изкарат победители.\nА победител е само референдума като такъв който се видя, че има бъдеще, но при едни смислени въпроси нуждаещи се от национално съгласие, а не от въпроси от компетентността на специалисти и правителство.\nРейтинг: 688 09:35, 28 яну 13 Неутрално\nАко не вярвате на мен повярвайте поне на Ройтерс...\nРойтерс: Резултатът от референдума е удар за Борисов\nПодкрепата на българите за строежа на ядрена централа на референдума вчера е удар за премиера Бойко Борисов, който се отказа от проекта за милиарди долари. Но участието в допитването не беше достатъчно, за да промени решението на правителството, коментира Ройтерс в кореспонденция от София.\nРейтинг: 426 09:36, 28 яну 13 Неутрално\nДо коментар [#62] от "rusamanova":Много по-трудно е да мобилизираш някого да отиде да гласува с "не",не смяташ ли...Тези,които са против втората АЕЦ,го показаха,като си останаха у дома!\nРейтинг: 1316 09:37, 28 яну 13 Разстроено\n[quote#65:"rusamanova"]Ройтерс: Резултатът от референдума е удар за Борисов\nПодкрепата на българите за строежа на ядрена централа на референдума вчера е удар за премиера Бойко Борисов, който се отказа от проекта за милиарди долари[/quote]\nКаква е тая Ройтерс? Какво работи, че не я познавам? Как смее да накърнява блясъка на Слънцето? Сигурно някога се е отнесъл недружелюбно с нея и сега му отмъщава ))))))\nРейтинг: 941 09:40, 28 яну 13 Неутрално\n[quote#45:"Ментор"]...понеже въпроса остана на практика нерешен, всеки следващ парламент може да го размрази...[/quote]\nЕдин следващ парламент или нов референдум, всичко могат да решат. Но по-скоро ще се възкресят мъртъвците на Централни гробища, отколкото АЕЦ. Въпросът драги, е решен отдавна. Просто няма пари, няма откъде да се вземат по милиард евро годишно, за да се строи това безумие.\nРейтинг: 688 09:52, 28 яну 13 Неутрално\n[quote#66:"milena_82"]Тези,коит са против втората АЕЦ,го показаха,като си останаха у дома! [/quote]\nПрестани с глупостите. С тези тълкувания ви зомбират. Ако беше така направи си партия, обяви се против всички и очаквай да ти дадат гласовете на негласувалите. Ще имаш най голямата парламентарна група.\nРейтинг: 688 09:55, 28 яну 13 Весело\n[quote#67:"leon12"]Каква е тая Ройтерс? Какво работи, че не я познавам? Как смее да накърнява блясъка на Слънцето?[/quote]\nТози ройтерс е брат на Евронюз...\n„Евронюз”: Българите подкрепиха плановете за атомна елетроцентрала\nСофия. Българите гласуваха в подкрепа на плановете за изграждане на нова атомна елетроцентрала в страната на първия референдум след падането на комунизма, предаде „Евронюз”.\nРейтинг: 1029 09:56, 28 яну 13 Неутрално\n[quote#7:"PetarSt"] Такъв звучен шамар към политическата система те не бяха очаквали[/quote] Именно за това не отидох да гласувам.За да им го отвъртя този шамар.Първо подписката беше за въпрос,който не е от компетентността на парламента,т.е не може да се прави референдум.После въпроса беше така редактиран,че отговор"Да" значи строеж на АЕЦ Белене,НЕ -никакви нови ядрени мощности.Провала на такъв референдум беше най-доброто и то се случи.\nРейтинг: 4057 09:56, 28 яну 13 Неутрално\n[quote#68:"gianni"] Но по-скоро ще се възкресят мъртъвците на Централни гробища, отколкото АЕЦ. [/quote]\nИменно. И радостно. Ни договор се е сетил да подпише херсонският фуражколог, ни отчет да води за "усвоените" средства.\nОстава сега да се направи един одит на "гьола" и да се запитат Р.Овч., П.Дим. и Г.Първ. къде са отишли похарчените до момента милиарди. И, ако обичат, да ги възстановят от джоба си, те поне ги имат.\nРейтинг: 583 09:56, 28 яну 13 Неутрално\nПоздравявам всички български граждани, който упражниха правото си на глас,и се опитаха със силата на гласа си да променят нещо в България.Тук няма победители и победени,без значение кой как е гласувал,с ДА или с НЕ.Още веднъж поздравявам българите изразили гражданската си позиция по този толкова важен за бъдещето на България въпрос,поздравявам и всички който замълчаха вчера и просто гледаха и продължават да гледат сейр с песента на Васил Найденов Тишина.http://vbox7.com/play:7dd9d21c&al=2&vid=3010746\nРейтинг: 487 10:00, 28 яну 13 Неутрално\nЗаглавието на този материал би трябвало да бъде "Гласувалите с "да" на референдума стигнаха ЕДВА 60.66%" - защото очакванията бяха да гласуват само привържениците на развитието на ядрената енергетика по начина, по който иска БСП.\nДа не забравяме, че референдумът е НЕВАЛИДЕН!\nДа се тълкуват като нещо много значимо резултати от един невалиден референдум си е пълна тъпотия.\nРейтинг: 941 10:03, 28 яну 13 Неутрално\n[quote#65:"rusamanova"]Резултатт от референдума е удар за Борисов [/quote]\nРеферендумът е удар за България, защото показа, че и четвърт век след промяната у нас има 800 000 зомбита. Безумци готови да гласуват в полза на една враждебна на българите сила, решена да ги ограби.\nЗа щастие все пак нормалните хора у нас са повече и планираното от комундерите "Завръщането на зомбитата", няма да се осъществи.\nРейтинг: 8 10:04, 28 яну 13 Неутрално\nПърво: Въпросът на референдума сам по себе си съдържа явно противоречие:” Да се развива ли ядрена енергетика в България, чрез изграждане на нова атомна централа?” – Как може да се развива ядрена енергетика без изграждане на нова централа?\nВторо: Референдумът се проведе в един от най-студените дни на годината и много хора нямаха възможност да отдат до секциите или се отказаха, поради лошото време, от гласуване.\nВъпреки, че по принцип всеки мислещ и информиран човек би трябвало да гласува „За” развитие на ядрената енергетика в България, многото предизборни дебати и оплюване доведоха до явно въздържане от гласуване на повечето хора. Освен това проектът „Белене” наистина е един доста опорочен проект – „хранилка” за поколения крадци и мошеници. Ако един ден започне отново, пък и даже да се замрази, трябва още сега да се потърси отговорност на лицата прилапали милиарди без да има нещо построено за тези пари. За откраднати 2000-3000 лв. лева дават по една година затвор. Значи за мошениците от АЕЦ Белене трябва да има доживотен, плюс конфискация на имуществата на отговорните лица и роднините им да девето коляно! Нека да има нова атомна, но нека да има и пълна прозрачност на сделката. Нещо наистина трудно осъществимо в днешните реалности.\nИ накрая в кръга на шегата малко политическа „математика”. Значи така: след 17 години се затварят 5 и 6 блок на АЕЦ Козлодуй. Какво ще е потреблението в 2030 година? Ами ако продължаваме да се развиваме като „бананова република”, без нови предприятия и затваряне на съществуващите, нуждата от електроенергия за промишленността ще е около нулата. Като се сметне колко пенсионери ще бъдат „уморени” до тогава, колко млади хора ще емигрират в по-нормални държави - да кажем че населението ще се „стопи” на 4 милиона. От тях половината ще са роми, демек да не се смятат за платежоспособни консуматори на ел.енергия. Като прибавим пенсионерите, все още оцелели, също неплатежособни – около 1,5 милиона, остават 0,5 милиона консуматори. От тях платежоспособните да са 20% - остават 100 000 души. Е, колко са те – шепа народ. С един ветропарк спокойно могат да се захранят с ел.енергия. И въобще за 100 000 души за какво да се строи нова атомна?\nРейтинг: 688 10:10, 28 яну 13 Неутрално\n[quote#71:"slonsco"]Именно за това не отидох да гласувам.За да им го отвъртя този шамар[/quote]\nТози"шамар" е като звъна на монетата с която Хитър Петър е платил за миризмата от скарата с която се е облажвал на панаира.\nРейтинг: 374 10:24, 28 яну 13 Неутрално\nНе размахвай юмруци след боя - само раздухваш случая! Това е. Ще има много тълкувания на даденият резултат, но е сигурно: 1) в БГ няма активно гражданско общество, което е нормално след лъжливите правителства, които ни го начукваха; 2) вотът изглежда наказателен заради отношението към демократичните права на хората и усукването на Боко и С-ие около темата; 3) очевидно е, че много от българите се интересуват от собствения си хал, а за държавата не ги е еня. И това отива към нормата, след като тази държава е корумпирана, лъжлива и крадлива; 4) време е на едните и другите да схванат, че "низините не искат да живеят повече така, а върховете - не могат".\nРейтинг: 531 10:36, 28 яну 13 Неутрално\nИмайте в предвид господине, че много от младите хора не са в страната или в градовете си. Аз преди по-малко от месец навърших 22 и бих искал да гласувам, но не съм в България. Имам доста приятели, бивши съученици и близки на моята възраст, които се връщат в родния ни град само по Коледа и някой друг месец през лятото. Примерно 30% от тях в чужбина, 60% са в София, Варна, Пловдив, Плевен и т.н. други градове, в които са студенти и само 10% са в нашия град, като не вярвам всички да са свободни или предразположени да гласуват. Зимната ми ваканция свърши, аз съм в сесия и не мога да си позволя да бия целият път до България за да гласувам, нито съм постоянен местожител на страната, в която съм нито имам време нерви или желание да се регистрирам тук заради един референдум. В България младото поколение избяга и останаха работещи хора на средна възраст, които издържат децата си в чужбина (желая да поясня, че аз сам се издържам) или пенсионерите. Пенсионерите по цял ден гледат телевизия и нямат какво да правят. Кого очаквахте да видите пред урните?\nПП: Гласувах в анкетата на статията с "Да", но моля бройте едно да по-малко. Честно беше си чиста грешка и нищо умишлено. Току що станах след цяла вечер над учебниците и разбрах въпроса погрешно... Докато се събудя достатъчно за да го прочета пак бях вече гласувал.\nРейтинг: 740 10:46, 28 яну 13 Неутрално\n[quote#68:"gianni"]Един следващ парламент или нов референдум, всичко могат да решат. Но по-скоро ще се възкресят мъртъвците на Централни гробища, отколкото АЕЦ. Въпросът драги, е решен отдавна. Просто няма пари..[/quote]\nКакто виждаш това, че няма пари с нищо не спира социалистическия устрем. Те са готови да построят нова АЕЦ независимо от условията и последствията. Един следващ парламент с мнозинство на БСП+ДПС(или Атака) + още някой може да възобнови проекта, позовавайки се на резултата от референдума. Всъщност за тях не е важно Белене да бъде завършено, програмата минимум е да бъде започнато и да продължи изсипването на пари в черна дупка. Лошото на вчерашния референдум е, че все едно го нямаше. Всеки може да тълкува резултата както му е удобно. Ако вместо 'бойкот' противниците на Белене бяха отишли да кажат НЕ, щяхме да си спестим много пари, време, корупция, напразно дърдорене и пр.\nРейтинг: 487 10:47, 28 яну 13 Неутрално\nНикой от ГЕРБ досега не е тълкувал резултатите от референдума като отношение към партията им, както правят всички от БСП.\nКоето доказва, че БСП го предизвика, за да преброи поддръжниците си в предстоящите избори.\nРейтинг: 487 10:59, 28 яну 13 Неутрално\n[quote#80:"Ментор"]Един следващ парламент с мнозинство на БСП+ДПС(или Атака) + още някой може да възобнови проекта, позовавайки се на резултата от референдума. [/quote]\nМогат и ще се пънат да го правят, иначе ще връщат комисионните с лихвите. Но дали Москва ще чака още 2 години?\nРейтинг: 426 11:01, 28 яну 13 Неутрално\n"от хората наказаха Бойко за отношението му към референдума и демокрацията ! "\nНаказаха първо себе си, тия "първо на Вуте да му е зле", големи умници излязоха! Каква ти демокрация, демокрация по балкански. Срам за България! 80 процент от имащите право на глас, не са използвали това право, за да "накажат" Бойко! Думи нямам.\nРейтинг: 426 11:02, 28 яну 13 Неутрално\nНека всички псевднодесни смешници обяснят как от 9 милиона население за 23 години сме по 7 милиона. Може би затова е виновна БСП? Виждате какво се случва в момента в арабския свят, запада предизвика "революции" и войни това се случи и тук. Обяснете ми как преди 23 години имаше заводи, селско стопанство, ниски цени на енергията, културни развит туризъм? В момента заводите са едва няколко, селското стопанство е в колапс, енергията е много скъпа, туризмът се превърна в бетон и пране на пари. Какво става с младото поколение? Пълна деградация, интересуват ги само парите. Вижте изявлението на бившият шеф на ЦРУ - Алън Фостър Дълес и кажете искате ли да продължаваме да бъдем манипулирани от хора които колонизираха и грабеха света 400 години, а сега продължават да го правят но вече с по-други средства:\nВсичко това ще извършим под девиза:" Защита на правата на човека и гражданските му свободи..."\nРейтинг: 487 11:10, 28 яну 13 Неутрално\n[quote#76:"koko110011"] Как може да се развива ядрена енергетика без изграждане на нова централа? [/quote]\nАми може - чрез разширяване на досегашните мощности на съществуващата АЕЦ.\nВъпросът ти доказва за сетен път, че тази тема е експертна и не бива да се използва за референдум. Ти си от хората, които ще се хванат на твърденията на БСП, че ГЕРБ е непоследователна, когато започне да строи новите блокове към Козлодуй.\nРейтинг: 419 11:15, 28 яну 13 Неутрално\nЯвно всичко в България е толкова наред и затова бъгарите изобщо не искат да го променят затова не излизат да гласуват. В такъв случай тези 80% изобщо нямат право да се оплакват.\nРейтинг: 374 11:18, 28 яну 13 Неутрално\nДо коментар [#73] от "Владимир Български":\nАз също искам да честитя на всички българи първото гласуване от 23 години насам без платени гласоподаватели и без етнически вот.Без значение дали са гласували с "да" или "не'',това са хора с активна гражданска позиция и от тях започва гражданското общество в България.\nРейтинг: 481 11:23, 28 яну 13 Неутрално\nОбясняват противниците на нова АЕЦ, че ако вземе да се строи такава централа, това ще глътне толкова много пари, че няма да има за здравеопазване, за пенсиии, за образование, за детски градини, за пътища, за осветление по улиците в малките градове и за още един куп полезни неща.\nНе зная дали е така. Сигурно е така. Звучи логично, следователно е така. (?)\nАз обаче имам следния въпрос.\nСега, след като няма да се строи такава централа, да считаме ли, че въпросът със заплатите на учителите, пенсиите и детските градини е най-после решен? Че парите за тях са осигурени и че можем да си отдъхнем?\nЗащо ли нещо в мен ми нашепва, че пари за описаните по-горе благини няма отново никога да има? И това нямане не е по какъвто и да било начин обвързано със строителствата на АЕЦ, или по-скоро с липсата на такива.\nВ този ход на мисли: не е ли по-добре да имаш АЕЦ и да нямаш пари за пенсии, отколкото да нямаш АЕЦ и пак така убедително да нямаш пари за пенсии? След като бедността и безпаричието са гарантирани и бетонирани за тази страна, то не е ли по-добре да сме бедни с АЕЦ, отколкото да сме бедни без нея?\nСамо питам, че нещо не ми е ясно.\nРейтинг: 217 11:23, 28 яну 13 Неутрално\nЯдрените цървули ни ги нахлузиха тези дето хем не искат АЕЦ, ама и не отидоха да гласуват. А се правиха на обидени че въпроса бил некоректен, че ако гласували щели да подкрепят БОКО . Е ми стойте си сърдити тогава. И Боко и Станишко спечелиха - изпълниха директивите на ЕС за референдум, и ще си строят централата, в Белене или Козлодуй без значение. С този референдум законно си отвързаха ръцете. Браво много умно е свършихте с това негласуване. Сега и да протестираме, все тая - ефективно ще се съберат пред парламента 200-300 човека.\nРейтинг: 479 11:24, 28 яну 13 Весело\n[quote#87:"konni"]това са хора с активна гражданска позиция и от тях започва гражданското общество в България.[/quote]\nАааа-ха-ха-ха-ха... че то значи съвсем наближава да свърши туй "гражданско общество" - и то таман когато е започнало. Понеже се състои на 90% от 80 годишните бабички, които с бастуните отидоха да подкрепят Партията - майка!\nРейтинг: 8 11:25, 28 яну 13 Неутрално\nДо коментар [#85] от "damianov":\nСъгласен съм с Вас, че темата е експертна. Колкото до строеж на нови блокове към Козлодуй - едва ли ще се осъществи при сегашното правителство. Освен това експертите казват, че реакторът, предвиден за АЕЦ Белене не е подходящ за площадката в Козлодуй. Както и да е. А че политиката на ГЕРБ е непоследователна ( не само към въпроса за Белене) - за това две мнения не би трябвало да има.\nРейтинг: 5 11:27, 28 яну 13 Разстроено\nЕТО КАКВО ПИШЕ АНГЛИЙСКАТА РОЙТЕРС, ЕТО!!!!!!!!!!!!!!!!!!!!!!!!!:\nРезултатът е "Удар по Бойко Борисов", Но много по-важното:\n"Партньорите на България в Брюксел и Вашингтон също (както ГЕРБ) бяха против, страхувайки се, че тя ще задълбочи икономическата и политическа зависимост на страната от Русия - МОСКВА БЕШЕ ПРЕДЛОЖИЛА ДА ФИНАНСИРА ПРОЕКТА, КОЙТО ТРЯБВАШЕ ДА БЪДЕ ПОСТРОЕН ОТ АТОМСТРОЙЕКСПОРТ.\nБългария има работеща 2,000 мегаватова АЕЦ в Козлодуй и е наела американската фирма Westinghouse да начертае плановете за добавяне на 1,000 MW реактор към централата."\nПЛАЩАНЕ ОТ БЮДЖЕТА ЛИ, БОКЛУЦИ ПРОМИТИ?!! НЯМАЛО ПРЕДЛОЖЕНИЕ ОТ ЧУЖДИ ИНВЕСТИТОРИ ЛИ?!! НЕ! - ИМА САМО АМЕРИКАНСКА ЗАВИСИМОСТ!\nМразя ви от дъното на душата си! БСП имат декларация на сайта си, че осъждат комунизма. А вие и само вие сте най-противните същества в момента - новите USA комунисти, които продават всичко в държавата ни на Щатите, както никога не са я продавали и на СССР!!!\nРейтинг: 426 11:27, 28 яну 13 Неутрално\nОбяснете и как се стигна до там, че в последната година на управление на ГЕРБ има най-малко на брой раждания от 1945 г., която както знаете е военна година и българската армия беше на фронта. Може би и затова е виновен Станишев с нещата които е вършил през 2006-2007 г.?\nРейтинг: 479 11:27, 28 яну 13 Неутрално\nПрочетох доста мнения и истината е, че БСП направиха една добра предизборна кампания и наистина видяха успеха от нея с голямо мнозинство. На изборите може би няма да толкова много, но ще е в полза на червената партия. От сега доизборите ще бъде една истинска битка за привличане на всеки потенциален глас.\nРейтинг: 374 11:28, 28 яну 13 Неутрално\nДо коментар [#81] от "damianov":\nВие май не сте разбрали,че ГЕРБ промени въпроса от подписката.С това обезмислиха подписите на 700 000 българи.Направиха тази врътка,за да откажат подписалите се и те да не гласуват на референдума.60% от 1 400 000 са 840 000-т. е. постигна се обратен ефект.Същото се получи и на предните парламентарни избори,когато БСП си направиха сметка без кръчмар.Българските политици редовно подценяват българските граждани и това винаги им изиграва лоша шега.\nРейтинг: 426 11:30, 28 яну 13 Неутрално\nПо голямата част от Българите не отидоха да гласуват защото инициаторите на референдума, се опитаха да ги направят на глупаци. БСП и компания се опитаха да си направят социологическо проучване за електоралните наглласи.\nЯдец, Българина показа,че му е писнало от Тях.\nРейтинг: 426 11:32, 28 яну 13 Неутрално\nВсеки зрял и разумен човек търси вината в себе си или поне се опитва. Да сте видели такова нещо поне един път от управляващите? Май не, а това означава, че ни управляват незрели хора, хитреци, мазници, нагаждачи, чиято единствена цел е личната облага.\nРейтинг: 217 11:33, 28 яну 13 Неутрално\nАма и ти си експерт - Козлодуй е за 6 блока, там има 6 блока построени, за 7 блок трябва да се почне нова плошадка от нулата. Докато в белене е докарано до ниво за монтаж на самия блок. Работата е на кантар между двата варианта. Специалисти трябва да сметнат кое от двете е по изгодно.\nРейтинг: 740 11:34, 28 яну 13 Неутрално\nОпита на партиите да извлекат дивиденти от резултата на референдума е наглост.\nИстината е че:\n- Народа не вярва на политиците.\n- Народа е обезверен и не вярва че думата му е от значение.\n- Обикновеният българин не вижда бъдещето си да има нещо общо с бъдещето на България.\nАко света не беше навлязъл в рецесия до сега България да се е опразнила.\nРейтинг: 487 11:37, 28 яну 13 Неутрално\n[quote#65:"rusamanova"]Ако не вярвате на мен повярвайте поне на Ройтерс... [/quote]\nХахахаха, то бива, бива лъжи в българските медии, ама чак дотам... ето го съобщението на Ройтерс:\nJan 28 (Reuters) - These are some of the main stories in Bulgarian newspapers on Monday. Reuters has not verified these stories and does not vouch for their accuracy.\n- The referendum on the fate of a new nuclear plant in Bulgaria failed due to expected low turnout. Ruling centre-right party GERB said the vote put a final cross over plans to build new reactors at Belene, while opposition Socialists stressed that the vote where 60 percent supported Belene was a vote of no-confidence for the GERB's cabinet. (24 Chasa, Trud, Sega, Capital Daily, Monitor, Standart)\nНека някой го преведе за незнаещите английски, аз нямам време.


Строят нова детска градина в Несебър по трасграничен проект – НА БРЕГА\nОбщина Несебър спечели поредния си проект по Програма за трансгранично сътрудничество България – Турция. Договорът за безвъзмездна финансова помощ бе подписан от заместник кмета на Община Несебър – Лазар Япаджиев в Министрество на регионалното развитие.\nПроектът „Трансгранично сътрудничество за подобряване на социално-образователната инфраструктура в общините Несебър и Къркларели“ и е на стойност до 398 663,40 евро, като Община Несебър е водеща организация, а партньор е Община Къркларели. Целта е да се подобри икономическия потенциал в зоната на сътрудничество и социално-образователната инфраструктура в общините Несебър и Къркларели чрез осигуряване на грижа, практически и трудово-образователни услуги на децата/учениците в трансграничния регион. По проекта ще бъдат изградени две образователни сгради – в Несебър и Къркларели.\nВ старата част на Несебър ще бъде изградена целодневна детска градина, в която се предвижда създаването на група за деца с насоченост към изкуства и творчески изяви.Това е седмата детска градина, която ще се изгради на територията на община Несебър.С изграждането й ще се открият нови места за прием на деца в общината и ще се създаде естетична, функционална среда за игра, познание и развитие в сферата на изкуството.\nВ Къркларели, ще бъде създаден практико-образователен център, в който ще се провеждат извънучилищни трудово-образователни дейности, както и специални терапии за деца с увреждания и специални нужди.\nградина детска Несебър нова